Etxebeste Aduriz, Egoitz - Elhuyar Aldizkaria\nHasiera » Egilea » Etxebeste Aduriz, Egoitz\n2008/03/01 Etxebeste Aduriz, Egoitz - Elhuyar Zientzia\nZure begien kolorea, ahotsaren tonua, oinen tamaina, atzamar-kopurua, burmuinaren egitura, eta zure eta gainerako bizidunen informazio biologiko guzti-guztia idazteko, nahikoa dira lau letra. Bai, lau letra baino ez ditu genomaren alfabetoak, eta haien ordenaren baitan dago izaki bakoitzaren diseinu osoa. Baina lau letren sekuentziak luzeak dira, oso luzeak, eta haiek osorik irakurtzea erronka handia.\nBizidunak sailkatzen: morfologiatik DNAren sekuentziaziora\n2008/02/01 Etxebeste Aduriz, Egoitz - Elhuyar Zientzia\nEdozein sistema ikertzeko eta ulertzeko, ia ezinbestekoa da sistema hori nolabait ordenatzea: sistemako elementuak bereizi, izendatu eta sailkatzea. Horixe egiten du, hain zuzen ere, taxonomiak: izaki bizidunak izendatu eta sailkatu. Baina sailkapen hori egiteko modua aldatzen ari da.\nBizitza urtarraren gazi-gezak\nBisigu bat itsasotik atera eta ibaian sartuko bagenu, urez puzten hasiko litzateke, eta ez luke asko iraungo. Arrainontziko urre-arrainari askatasuna itsasoan ematea ere ez litzateke oso ideia ona, besteak beste deshidratatuta hilko litzatekeelako. Aitzitik, izokinak eta aingirak, esaterako, itsasotik ibaira eta ibaitik itsasora pasatzen dira, eta haiei ez zaie ezer gertatzen...\nGaruneko tumoreak argi eta garbi\nTumoreak erauzteko ebakuntzak egitean, garrantzitsua izaten da tumorea erabat erauztea eta ahalik eta tumore-zelula gutxien uztea, ebakuntzak arrakasta izateko. Baina, tumorea ongi erauzteko, ikusi egin behar da lehenengo. Nafarroako Unibertsitate Klinikan, garuneko tumoreak askoz argiago ikusiko dituzte, mikroskopio berri bati esker.\n2008/01/01 Etxebeste Aduriz, Egoitz - Elhuyar Zientzia\nObjektu bat ikusi, eta hura ukitu nahi izatea erreakzio naturala da oso; ikusitakoa gustukoa dugunean, batez ere. Gauzak geure eskuez egitea eta manipulatzea gustatzen zaigu. Teknologia berrien munduan, gehienetan, botoiak, teklatuak eta saguak daude ukimenaren eta ekintzaren artean. Baina, ukipen-pantailei esker, gauza asko egin daitezke bitarteko horiek gabe; zuzenean, geure eskuez eta atzamarrez.\nSoinuzko mundu bat\n2007/12/01 Imaz Amiano, Eneko - Elhuyar Zientziaren Komunikazioa\nEtxebeste Aduriz, Egoitz - Elhuyar Zientzia\nZetazeoak lurretik uretara bueltatu ziren ugaztunak dira. Eta primeran egokitu dira, oso ingurune desberdina izan arren. Soinuaren erabilera izan da ingurune berria konkistatzeko erabili duten armetako bat. Zetazeoen mundua soinuz betetako mundu bat da.\nBeltzetik berderako bidean\n2007/12/01 Etxebeste Aduriz, Egoitz - Elhuyar Zientzia\nIkatza energia-iturri garrantzitsua izan zen, da eta izango omen da. Hala diote adituek, etorkizunean handitu egingo dela ikatzaren garrantzia. Baina, horretarako, ikatzaren arazo nagusia konpondu beharko da lehenik: dagoen erregai zikinenetakoa izatetik, garbi izatera pasatu beharko luke: beltzetik berdera. Horretan dihardute buru-belarri ikertzaileek. Ez da erronka makala.\nPolimero piezoelektriko berriak\nMaterial adimendunen definizio argirik ez badago ere, oro har, kanpoko estimulu bati erantzunez bere propietateren bat edo gehiago aldatzen dituzten materialei ematen zaie izen hori. Horien artean sartzen dira material piezoelektrikoak.\nZientzia eta teknologia esku-eskura\n2007/11/01 Etxebeste Aduriz, Egoitz - Elhuyar Zientzia\nUrtero bezala, azaroarekin batera dator Zientzia eta Teknologiaren Astea. Hainbat egunez, arlo horretan interesa duena asetzeko eta, agian, ez duenaren jakin-mina pizteko hitzaldiak, erakusketak, jardunaldiak, lehiaketak eta abar egingo dira mundu guztiko hirietan. Zientzia eta teknologia kalera ateratzea da helburua, nahi duenaren eskura jartzea.\nHidrogenoa karbonozko loreetan\n2007/10/01 Etxebeste Aduriz, Egoitz - Elhuyar Zientzia\nBadira karbonozko lore ñimiño batzuk, CO 2 -rik xurgatzen ez dutenak, baina gas horren isuriak murrizten asko lagun dezaketenak. Izan ere, hidrogenoa xurga dezakete, eta hidrogeno hori oso baliagarria izan daiteke, gero, energia-iturri garbi gisa erabiltzeko. EHUtik koordinatutako nazioarteko ikertzaile-talde bat lore horiek ikertzen aritu da.\n‹‹ Aurrekoak 1 2 ... 32 33 34 35 36 Hurrengoak ››


Amaiurko gaztelua | baztango haizegoa\nPosts Tagged ‘Amaiurko gaztelua’\nKalian gora kalian bera… II\nPosted in Baztango herriak, Uncategorized, tagged Abartan, Aita Donostia, Alduides, Alkurruntz, Amaiurko gaztelua, Amezti, Atxuela, Braulio iriarte, Elizondo, Elizondoko karrikak, Erabeta, Francisco Joaq, Giltxaurdi, Gorramendi, Jaime Urrutia, kaleak, karrikak, Maria Azpilkueta, Maurizio Berkoetxea, Mendinueta, Pedro Axular, Santiago, Santiago karrika, Xalbador on urria 10, 2008| Leave a Comment »\nOdonimoa (grezierazko οδός, odós, “kale” + ὄνομα ónoma, “izena“) hiri barneko eta kanpoko bideei emandako izendapena da. Toponimiaren azpi-atala da.\n1858ko azaroaren 30eko Errege Aginduaren arabera, beharrezkoa zen herri bat osatzen zuten kale guzti-guztiak izendatzea, eta kale horien barruan, kale horiek osatzen zituzten eraikinak etxez etxe zenbakitzea. XIX. mendearen erdialdera arte, kaleak ez ziren errotulatuak izan, eta eman zitezkeen izenak gremio jakin baten, profesionalen, jarduera jakin baten, herritar bikain baten etxearen edo antzeko gaien kokapenaren isla baino ez ziren.\nKaleen izenek aunitzetan konta diezagukete udalerrien historiari eta kulturari buruz. Horietako aunitz oroitzapenezkoak dira, hau da, kolektibitatearentzat garrantzitsutzat jotzen diren pertsona ospetsuak, ekitaldiak eta balioak ospatzeko aukeratu dira.\nElizondoko kale nagusia, Santiago kalea izena du, herriko zaindariagatik datorkio, eta karrikaren jatorria XIX. mendearen erdialdekoa da, 1845an ireki zen .\nData hori baino lehen, bi karrika nagusi zituen Elizondok: kale Nagusia eta Eguzki kalea. Azken hau, Baztan ibaiaren eskuineko ertzan zeuden etxe soltuek osatzen zuten eta bertzearekin alderatuta, kale eguzkitsu bat zen, non eguzkiak egun osoa ematen duen. Urte guttira bi karrika hauek izen propioa emanen diete.\n1890eko urriaren 30ean, Elizondoko herriak Isabel II.ari Suplikako instantzia bat zuzendu zion, Jaime Urrutia Irisarrirentzako titulu edo kondekorazio bat eskatuz, ongile publiko gisa. Eskaerarekin batera, herriko kale nagusiari bere izena eman zioten. Ohore hori emateko merezimendueak; urak herrira ekartzea, espaloiak, zuhaiztidun pasealeku bat, bi garbitoki (bat Miserikordiarako eta bestea publikoa), parrokia-organoa erostea eta Elizondoko errota aprobetxatzeko produkzio elektrikoko makineria ezartzeko egin zuen ekarpena eskertu nahi izan zioten. Jaime Urrutia kalea bere izena darama eta karrika hortako Zatonea etxean Jaime urrutia Irrisarri jaio zen.\n31 urte ondoren, 1921eko urriaren 18an Eguzki kaleko (Txokoton) Martindene Etxeko pareta batean “Braulio Iriarte kalea” jartzen zuen txafla erakutsi zen. Hortik aurrera Eguzki kalea Braulio Iriarte karrika bezala ezagutuko da. Braulio Iriarte Goienetxe, 1860an jaio zen eta garaiko baztandar haunitz bezala, 17 urtekin eta inolako ikasketarik, ofiziorik eta sosik gabe, Mexikora emigratuko du.Mexikon legamia, irina eta derroten negozioetaan ibili ondoren sosa unen du eta Elizondoko ongilea izanen da; Elizondoko pilotalekuaren eraikuntza osorik ordaindu zuen , 120.000 pezeta (kostu osoaren %13,2) eman zituen Elizondoko eliza berriarentzarako baita ere zarretxea aurrerea segitzeko sosa dexente eman zuen.\nBaztango zarretxea, Francisco Joaquin Iriarte karrikan du sarrera. Francisco Joaquin Iriarte, elizondar eligizon (presbiteroa) ongilea izan zen eta XIX. mende erdialdean diru mordoxka eman zuen miserikordia berri bat erekitzeko intenzioarekin. 1857an, emandako sosakin gaur egun ezagutzen dugun zarretxeko eraikina erriki zen eta bere omenez karrikari izena patu zioten.\nIzen propioak dituzten kaleekin jarraituz, Elizondoko Santiago elizaren ondoan doan kalea eta Agerreako bideraino hedatzen dena, Maurizio Berekoetxea Elizondar parrokoaren izena du. 22 urtez Elizondoko parrokoa izateaz gain, Baztango artzapeza, organista eta ahots-irakaslea izan zen, eta garrantzi handiko pertsonaia izan zen musika eta kultura baztandarrean. Gaixotasun luze baten ondoren 1933ko abuztuaren 24an zendu zen eta urte eta erdi beranduago (1934) Elizondoko elizaren inguruko kaleari bere izena emanen diote.\nAzken kale horrekin ia paraleloan, Maria Azpilkueta karrika dago, Xabierko San Frantzisko santu eta patroi nafarraren amaren izena daramana. Haren ahozko tradizioak dioenez, ama Azpilkuetako baztandar herrian jaio zen.\nBi kale horiek zeharkatuz Aita Donostia kalea dago, Jose Gontzalo Zulaika Arregi Lekauzko kolegioko fraide kaputxino, musikologo, folklorista, idazle eta euskaltzaindiaren omenez izena daraman kalea da.\nPlazatik irten eta Baztan ibaiaren ertzean, Pedro Axular kalea abiatzen da. Karrika honek Pedro Agerre Azpilkuetaren oroimenez (bere jaiotetxearen izenaz ezagunagoa, Urdazubiko Axular baserria) izena du. Axular apaiza eta historiako euskal idazlerik handienetakoa izan zen, eta bere “Gero” liburua euskal literaturako lan garrantzitsuenetako bat da, euskara batua definitzeko ere balio izan duena.\nGure euskal kulturako pertsonaia batekin lotuta dagoen bertze karrika bat Xalbador kalea da. Trinketaren alde batean dagoen kale honek, Fernando Aire Etxart bertsolari handiaren goitizena darama.\nKuartelekozelaia (Ikastola) Mendinueta karrika irteten da. Mendinuetarrak Elizondoko Istekoenea etxeko jatorrizko jauntxo familia zen eta hoien artean Juan Martin Mendinueta Urrutia nabarmentzen da, 1797an Nueva Granadako erregeorde izan zena ( gaur egungo Kolonbia). Nahiz eta zihur ez nagon kale honen izena toponimikoa den. Hau da, toki edo termino horrek duen eso zuen izena.\nHauetatik mordoxka ditugu; Burges kalea, Erabeta karrika, Menditurri, Giltxaurdi, Erlategi. Kale horiek iragaiten diren parajearen tokiagatik hartzen dute izena. Bertze kale mordoxka bat Baztango medien izena dute; Abartan kalea, Legate, Amezti kalea, Alkurrunz, Atxuela, Gorramendi eta Akullegi karrikak.\nNahiz eta azken hau ordea, kale horrek Akullegi muinora garamatzalako (338 m) deitzen zaio. Era berean, Alduides kalea, eta Urepel karriken izena kale horiek Iparraldeko herri horietara garamatzatelako jasotzen dute. Azkenik, Amaiurko gaztelua kalea dago, nafar lealistek gaztelarren eta traidore nafarren aurka egindako defentsa ohoretsuaren pasarte historikoa gogorarazten eta omentzen duena, eta honen bukaeran perpendikularrean Diputazio kalea, 60-70eko hamarkadetan probintziako diputazioen omenez, kasu honetan Nafarroako Foru Aldundiaren omenez, herri askotan erabilitako izena.\nJaime Urrutia kaleko arkupeak.\nArgazkiak Leoncio Urabayen. Academicae 1910-20


Amaren odola eta umekiarena ez dira berdinak « uhandreak\n« Hartz polarraren larruazalaren kolorea\nHaurdun dauden emakumeek ito egiten direla esaten dute ahalegin luzeak egiten dituztenean, arnasa ez zaiela heltzen. Arnasa hartze sakonak egin behar izaten dituzte noizean behin. Normaltzat hartzen dute, umekiak betetzen duen bolumenak eragozten omen duelako birikak zabaltzea behar den neurrian. Ez dakit hori horrela ote den; ez dakit umekiak noraino kentzen duen arnasa hartzeko bolumenaren zatiren bat.\nBaina badago beste arrazoi bat itotze-sentsazio horretarako. Umekiak, normala den bezala, oxigenoa behar du. Gainera, jarduera metaboliko garaia du. Bi arrazoi daude horren garaia izateko. Batetik, txikia izanik, pertsona helduena baino altuagoa da bere tasa metabolikoa. Eta bestetik, garatzen ari den biziduna izanik, ehun berriak sortzen ari da etengabe; eta ehun berriak sortzen dagoenez, handiak dira bere behar metabolikoak ere. Umekien jarduera metaboliko garai horren adierazle ezin hobea da sortzen duten beroa; bero hori ere hizpide izaten da emakume haurdunentzat, azken batean eurak direlako bero hori disipatu behar dutenak.\nUmekiaren behar metabolikoak, beraz, handiak dira, eta horrek esan nahi du oxigeno asko behar duela. Bestalde, umekiak ez du oxigenoa bere kabuz eskuratzeko arnas sistemarik. Hori dela eta, amaren odola da arnas mediotik umekiarengana oxigenoa eraman behar duena. Kontua, hala ere, ez da sinplea. Hemoglobinarekin konbinatua darama odolak oxigenoa eta oxigeno hori hemoglobinatik askatzea ez da hain erraza; odoleko oxigeno tentsioa asko beheratu behar da horretarako. Baina oxigeno tentsioa asko jaisten bada, ez da izango umekiaren beharrak asetzeko nahikoa. Kontuan hartu behar da, gainera, oxigenoa umekiaren odolera heltzeko, plazentaren epitelioan zehar barreiatu behar dela, hau da, oxigenoak nolabaiteko “hesia” zeharkatu behar duela.\nBestelako mekanismorik gabe, beraz, egoera ez litzateke bat ere samurra izango umekiarentzat, amaren hemoglobinak, nonbait, oxigenoa “gordetzeko” joera baitu eta umekiarengana iristeko oxigenoak hesi bat zeharkatu behar baitu. Argi dago, hala ere, umekiarentzako oxigeno emaria nola edo hala bermatuta egon behar duela. Eta halaxe da: umekiaren odolak badu oxigenoa eskuratzeko pigmentu bat, hemoglobina bat, amaren hemoglobinari oxigenoa “xurgatzen” diona. Oxigenoa “xurgatu” egiten duela esatea ez da guztiz zuzena, baina berbak ondo adierazten du zer egiten duen. Umekiaren hemoglobinak oxigenoarekiko kidetasun handia du, amaren hemoglobinak baino kidetasun handiagoa. Hori dela eta, bi pigmentuak oxigeno tentsio berbera edo antzekoaren menpe daudenean, amaren hemoglobinatik umekiaren hemoglobinara igarotzen da oxigenoa. Esan genezake, beraz, umekiak nolabaiteko “lehentasuna” duela amak arnasturiko oxigenoa erabiltzeko orduan.\nUgaztunen ezaugarria da hemen azaldu duguna, nahiz gertaeraren mekanismo molekularrak berberak ez diren guztietan. Hiru motako mekanismoak daude, baina emaitza oso antzekoa da denetan: umekiaren pigmentuaren kidetasuna amaren pigmentuarena baino garaiagoa da eta horri esker berma daiteke umekiaren beharrak asetzeko nahikoa den oxigeno emaria.\nOharra: Argazkia Genciencia blogetik hartu dugu.\niraila 23rd, 2009 | Atala: Arnas gasen trukea


YouTube-n harpidedun gehiago nola lortu • ZUZEU\nYouTube-n harpidedun gehiago nola lortu –\nMundu osotik hilero mila milioi pertsona baino gehiagok bisitatzen du Youtube, plataforma hau zure bideo-estrategia bi\nderatzeko toki aproposa bihurtuz. Googlen atzetik, YouTube bigarren bilaketa motorra da. Horrez gain, YouTube-n edukia izanez gero, zure egitasmo edota zure erakundea errazago aurkitzea lortuko duzu Google beraren bitartez.\nYouTube-ren funtzio integratuek ekintzetarako deia bideoan modu errazean sartzeko aukera ematen dute. Zure helburua zure harpidedun zerrenda haztea bada, “harpidetu orain!” bezalako zerbait zure ekintzarako deia izan daiteke.\nZure produktuaren edukia zure marka izango da. Zure kanalaren ikonoak zure kanala irudikatzen du Google eta YouTube osoan. YouTube-k 800×800 pixeleko JPG, GIF, BMP edo PNG fitxategiak gomendatzen ditu eta arreta zure kanalaren arteari jarri, goian agertuko iragarkiari dagokionez, zure kanal ikusi ahal den plataforma guztietan agertuko delako (telebista, mugikorra, tabletak, eta abar). Gutxienez 2560×1440 pixeleko irudia igo.\nBideoak interesgarriagoak eta interaktiboagoak egiteko modu zehatz bat oharpenak erabiltzea “zure bideoan testua, estekak eta sarbide puntuak gainditzeko” aukera ematen den heinean da. Baimendu bisitariek bideoaren beste toki batera salto egitea (eta ikusten jarraitzea); Iradoki beste bideo batzuk; zure webgunea partekatu, .\nBeste sare sozialekin gertatzen den bezala, zure marka edo erakundearentzako garrantzitsuak diren YouTube-ko komunitate ugari daude. Gonbidatu beste YouTuber batzuk bideo batzuetan elkarlanean aritzeko, elkarrekiko sustapenek merkatu berrietan markak ikusgai ematen dituztelako eta harpidedun berriak irabazteko aukera areagotzeko. Gonbidatuak besteen bideoetan; YouTube bideo bat egin eta zatitu; zure bideoak beste pertsona batzuen kanal edo entitateetan igo; aipuak elkar-trukatu; sare sozialen bidez kolaboratu…\naholkuak, bideoak, harpidedunak, Youtube, youtuber, Youtuberrak\nAdituek erabaki dezatela?… Edo euskalgintzak lurralde antolaketaz zeresanik ba ote duen


COVID-19: Bertoko produktuak etxera – Gure Platera Gure Aukera\nKoronabirusak eragindako larrialdi egoerak gure egunerokoan eragina izan du, baita erosketa egiteko moduan ere. Dena den, hainbat eragilek bertoko produktuak etxera eramateko ekimenak jarri dute martxan. HAZI Fundazioak hainbat ekimen batzen ari da gure inguruan Covid-19 birusak lehen sektoreko zuzeneko salmentan duen eragina gutxitzeko asmoz. Hemen uzten dizkizuegu kontuan izateko ekimen interesgarri batzuk:\nUagalur da Arabako nekazaritza sektoreak bultzatu duen ekimen komertziala da. Horren bidez, saldu nahi dituzte euren produktuak zuzenean, bitartekari barik Bere helburua da nekazaritza eta abeltzaintza ustiategiei irtenbide berria ematea euren produktuak merkaturatzeko, euren merkaturatze kanalak laburtzeko, bitartekariak saihestuz eta produktore eta kontsumitzailearen arteko harreman zuzenaren alde eginez.\nUrduñako merkatua izan da itxi behar izan den bat. Honi aurre egiteko, Urduñako Zaporeakek martxan jarri du ekimen bat merkatuan dauden produktuak etxez etxe banatzeko. Astero baserritar berriak gehituko dira, eta zein produktu dauden eskuragarri argitaratuko da. Astero egingo da banaketa.\nZamudioko merkatua ere gaur egungo egoerak kaltetu duenetako bat da. Facebooken profila dute eta haren arabera produktoreen gidaliburuari eman nahi diote hauspo, zuzenean produktorearekin harremanetan jartzeko eta gura duzun eskaera egiteko.\nUribe Butroe Elikadura Burujabetza\nGipuzkoako produktu ekologikoak Donostiako etxeetara zuzenean iristeko ekimena da EtxEKO azoka. Donostia inguruko hainbat ekoizle eta egilek bat egin dute Gipuzkoako hiriburuan banaketa kolektiboa egiteko, eta ekimenari deitu diote:EtxEKO Azoka. Ekimen honek Euskadiko Nekazaritza eta Elikadura Ekologikoaren Kontseiluaren babesa du. Sareko.net webgunearen bitartez, sasoiko barazkien, ardi eta behi esne eta esnekien, arrautzen, zereal ezberdinetatik datozen ogien, sagardoaren, Idiazabal gaztaren eta beste hainbat produkturen eskaintza zabala eskura dituzu, betiere Gipuzkoan eredu ekologikoan ekoitzita.\nTolosa, Azoka zure etxera\nTolosako Udalak Azoka zure etxera ekimena abiaraziko du aste honetan bertan, ekoizleekin elkarlanean, elikagaiak saldu eta erosteko aukera bermatzeko helburuarekin. Eskariak telefonoz, WhatsApp bidez edo posta elektronikoz egin eta elikagaiak etxera banatuko dira, ekoizle bakoitzak zehaztutako maiztasunaren arabera.\nDebabarrenako 7 baserrirarrek etxez etxeko zerbitzua jarri dute martxan, elikagaiak etxeetaraino eramango dituzte. Eskariak,telefonoz, WhatsAppez edo emailez jasoko dituzte. Harremanetan jartzeko modua eta informazio guztia BASERRIKOA DEBABARRENAren Facebooken aurkituko duzu.\nLabore: Bilbao, Oiartzun y Txingudi\nBilboko lehen supermerkatu kooperatiboa da Labore Bilbo. Ekoizleek elkarrekin egindako lanari esker, elikagaien aukeraketa hiru irizpide nagusitan oinarritzen da: tokikoa, ekologikoa eta bidezkoa. Santutxu auzoan dagoen supermerkatua ohiko ordutegian dago zabalik. Oiartzunen eta Txingudin ere badu egoitza Laborek. Kalitatezko tokiko produktuak eta produktu ekologikoak eskaintzen ditu, bidezko prezioan.\nArabako 1.200 familiak baino gehiagok osatzen dute Bio Alai kontsumo ekologikoaren elkartea. Autozerbitzuko lokal bat dute bazkideek erosteko.\nLandare Iruñerriko Produktu Ekologikoen Kontsumitzaileen Elkartea da. Aurrez aurreko eskaerei erantzuten diete ohiko ordutegian.


KONPONDU LEAGUE OF LEGENDS SLOW DOWNLOAD ARAZOA - LEUNA\nKonpondu League of Legends Slow Download arazoa\nLeague of Legends deskarga geldoaren arazoa sortzen da zure sarea ez dagoenean, LOL backend zerbitzariak ez daudenean edo hirugarrenen programa batek deskarga prozesua mugitzen duenean. Sarbide administratiboaren beharra, segurtasun programaren arazoak, .net sistemaren 3.5 arazoak eta sareko konfigurazio okerrak ere deskarga abiadura motelak eragin ditzakete. Gida honen bidez, nola ikasi ikasiko duzu konpondu League of Legends deskarga moteleko arazoa saiatutako metodoen laguntzarekin.\nHala ere, konponketak egiten hasi aurretik, ziurtatu deskargatzeko abiadura moteleko arazoa League of Legends-erako dela edo ez. Hori egiaztatu dezakezu beste fitxategi mota bat deskargatuta. Fitxategiak kargatzeko abiadura motela bada oraindik, Interneteko konexio arazoak konpondu beharko dituzu.\n1. metodoa: aldatu League of Legends Launcher\n2. metodoa: Desaktibatu Windows suebakia\n3. metodoa: berrezarri sareko ezarpenak\n4. metodoa: eskuz instalatu .NET framework 3.5\n5. metodoa: Erabili VPN bat\n6. metodoa: konpondu Jokoaren fitxategiak\n7. Metodoa: konfigurazio fitxategiak lehenetsi gisa ezarri\n8. metodoa: berriro instalatu jokoa\nIkus dezagun League of Legends deskargatzeko abiadura motela nola konpondu beheko zerrendako arazoak konpontzeko gida laguntzarekin:\nLOL (League Of Legends) abiarazleak administratzaile pribilegioak eska ditzake zenbait fitxategi eta zerbitzuetara sartzeko. Hori dela eta, administratiboak ez diren eskubideekin exekutatzen denean, erabiltzaileak League of Legends deskarga geldoaren arazoren bat izan dezake. Hori ekiditeko, aplikazioa administratzaile eskubideekin exekutatzea gomendatzen da jarraian zehazten den moduan:\n1. Egin klik eskuineko botoiarekin Zereginen barra eta hautatu Zereginen kudeatzailea .\n2. Egin klik eskuineko botoiaz LOL edozein prozesutan, esaterako LeagueClient.exe , Zereginen kudeatzailean eta hautatu Amaitu zeregina .\n3. Egin klik eskuineko botoiarekin Kondairen Liga lasterbidea ikonoa ordenagailuan eta, ondoren, hautatu Ireki fitxategiaren kokapena .\n4. Aurkitu LeagueClient.exe League of Legends fitxategiaren kokapenean. Orain, egin klik eskuineko botoiaz gainean eta hautatu Exekutatu gisa administratzailea .\nEgiaztatu League of Legends deskargatzeko abiadura moteleko arazoa konpontzen den. Hala ez bada, jarraitu hurrengo metodoarekin.\nOrdenagailuan instalatutako birusen aurkako eta suebakien softwareak lineako jokoak oztopatu ditzakete batzuetan. Zure makina birusetatik babesteko dira, baina askotan positibo faltsuak sortzen dituzte League of Legends bezalako programa legitimoak blokeatuz. Horrek esan nahi du LOL gailu fitxategi eta utilitate batzuetara ezin dela sartu eta, beraz, jokoaren deskarga abiadura moteldu egiten dela.\nOrain argi dago birusen aurkako softwarea desaktibatzea eta suebakia itzaltzea nahikoa izan beharko litzatekeela League of Legends arazo motelegia deskargatzen konpontzeko.\nAbiarazi jokoa birusaren aurkako desaktibazioa egin ondoren deskargatzeko abiadura aldatu den ikusteko. Jokoa ondo funtzionatzen badu, gehitu jokoaren fitxategia zerrenda salbuespenak birusen aurkako programaren ezarpenetan. Zure sisteman hirugarrenen suebakia baduzu, itzali . Jarraitu urrats hauek Windows Defender suebakia desgaitzeko:\n1. irekitzeko Windows Defender suebakia , egin klik Leihoak botoia, idatzi leihoen suebakia bilaketa-koadroan eta, ondoren, sakatu Sartu .\n2. Egin klik Aktibatu edo desaktibatu Windows Defender suebakia aukera ezkerreko panelean.\n3. Desaktibatu Windows Defender Firewall sareko kategoria guztietarako, hau da, Domeinua , Pribatua eta Publiko . Ondoren, egin klik Ados .\nBirusen aurkako eta suebakia desgaitu ondoren deskarga abiadura hobetu bada, egin ezazu joko salbuespena birusen aurkako eta suebakiaren ezarpenetan. Hala ere, deskargatzeko abiadura handitzen ez bada, saiatu hurrengo metodoa.\nIrakurri ere: Konpondu Ezin da Windows Defender aktibatu\nLeague of Legends konfigurazio fitxategiak sareko lehenetsirako balio du TCP / IP ezarpenak. Demagun zure sistemaren konfigurazioak ezarpen lehenetsietatik aldatzen direla. Ondorioz, adabakiak ezin du ondo funtzionatu, eta League of Legends Slow deskargaren arazoren bat izan dezakezu. Arazo honetan, erabili dugu Winsock TCP / IP ezarpenak lehenespenetara leheneratzeko, arazoa konpondu beharko luketenak.\n1. Sakatu Leihoak Tekla eta idatzi komando gonbita bilaketa-koadroan.\n2. Orain, hautatu Exekutatu administratzaile gisa pantailaren eskuinaldetik.\n3. Idatzi jarraibide hau gonbidapenean eta sakatu Sartu:\nEgiaztatu League of Legends deskargatzeko abiadura moteleko arazoa konpontzeko gai zaren.\nLeague of Legends-ek .NET Framework 3.5 software plataforma erabiltzea eskatzen du. Arazo asko sor daitezke .Net sistema falta edo hondatuta badago.\nErabiltzaileek egin ohi duten akatsa honakoa da: dagoeneko .Net Framework erabiltzen baduzu, 4.7 adibidez, ez duzu 3.5 bertsioa beharko. Hau okerra da, eta hala ere instalatu behar duzu.\n1. Instalatu .NET framework 3.5 eta berrabiarazi ordenagailua.\nordenagailua minutu 1 igarota lo egitera doa\n2. Orain, ireki League of Legends eta League of Legend-en deskarga abiadura hobetu ez bada, kontuan hartu hurrengo metodoa.\nZerbitzu batzuk zure Interneteko zerbitzu hornitzaileak muga ditzake, eta horrek League of Legends deskargatzeko arazoa sor dezake. Ondorioz, sareko trafikoa askatasun osoz eta zerbitzu blokeoak existitzen ez diren VPN bat erabiltzeak deskarga abiaduraren arazoa konpondu beharko luke. Horrela egin dezakezu:\n1. Instalatu a VPN zuk aukeratutakoa erabiltzea legezkoa eta bateragarria dela ziurtatu ondoren.\n2. Hasi zure VPN.\n3. Konektatu zerbitzari batera eskualde eskuragarrien zerrendatik.\nEgiaztatu deskargatzeko abiadura handitu den.\nnola eguneratu realtek kontrolatzaileak Windows 10\nIrakurri ere: Windows 10 ordenagailu motela azkartzeko 15 modu\nLOL jokoaren fitxategi hondatuek ere moteldu dezakete. Hala ere, jokoaren fitxategi guztiak konpondu eta League of Legends deskargatzeko abiadura motela konpondu dezakeen berreskuratzeko funtzio integratua du. Beraz, eztabaidatu dezagun nola funtzionatzen duen.\n1. Abiaraztea Liga de Leyendas eta gero saioa hasi zure kontuarekin.\n2. Jokoaren ezarpenetara sartzeko, sakatu engranaje ikonoa.\n3. Egin klik Ezarpenak eta hautatu Hasi konponketa osoa. Orain, aukeratu Bai aurrera egiteko.\nItxaron pazientziaz konponketa egiten den bitartean. Konponketa honek 30 eta 60 minutu artean iraun dezake. Konponketa prozesua amaitutakoan, jokoa etenik gabe abiarazteko eta jolasteko aukera izango duzu.\nAurreko irtenbideak probatu ondoren deskargatzeko abiadura motela bada ere, ziur aski, konponbide bakarra League of Legends konfigurazioa guztiz berrezartzea da.\nOhar: Berrezartzeak sortutako bezero eta jokoaren ezarpen guztiak ezabatuko ditu eta lehenetsitakoa leheneratuko da.\n1. Abiaraztea Kondairen Liga eta saioa hasi zure kontura.\n2. Jarrai abiarazlea aktibo eta minimizatu jokoa bezeroa. Kondairen Ligara joan instalazio direktorioa .\n3. Aurkitu eta kendu Konfigurazio direktorioa .\n4. Itzuli Kondairen Ligara bezeroa. Hasi a joko pertsonalizatua konfigurazio karpeta berria sortzeko.\nOrain arte beste ezer funtzionatu ez badu, azken aukera da League of Legends berriro instalatzea.\n1. urratsa: League of Legends desinstalatzea\n1. Sakatu Leihoak Tekla eta idatzi Control Panel bilaketa-koadroan. Ondoren, hautatu Kontrol-panela agertzen den zerrendatik.\n2. Aukeratu Desinstalatu programa bat azpian Programak fitxa.\n3. Egin klik eskuineko botoiarekin Kondairen Liga eta aukeratu Desinstalatu .\n4. Orain joan direktorioa LOL instalatuta zegoen lekuan eta kendu gainerako fitxategiak.\nnola sartu facebook konturik gabe\n5. Kendu konfigurazio fitxategi zaharrak Jokoa instalatzeko eta ordenagailua berrabiarazteko erabili zirenak.\n2. urratsa: League of Legends berriro instalatzea\n1. Deskargatu League of Legends-en azken bertsioa.\n2. Aurkitu LeagueofLegends.exe deskargatutako fitxategietan. Egin klik eskuineko botoiaz gainean eta aukeratu Korrika egin administratzaile gisa .\n3. Instalazio prozesua automatikoki hasten da konfigurazio fitxategiak kargatu ondoren.\n4. Jokoaren abiarazlea instalazio prozesua amaitutakoan irekiko da.\n1.G. Zein da League of Legends deskargatzeko tamaina?\nLeague of Legends-ek 9 GB inguruko tamaina du deskargatzerakoan, baina 22 GB inguru deskonprimitzerakoan. Jokoa deskargatzea pentsatzen ari bazara, ziurtatu gutxienez 25 GBko espazio librea duzula. Jokoa deskargatzeko, joan League of Legends webgune ofiziala .\n2.G. League of Legends zenbat denbora behar da deskargatzeko?\n100 Mbps konexioarekin, abiarazlea deskargatzeak 5 minutu inguru beharko luke. LOL konpondu egingo da deskarga amaitu ondoren. Konektagarritasunaren arabera, 30 minututik ordubete arte iraun dezake.\nNola Konpondu League Of Legends bezeroak arazoak irekitzen ez dituena\nZure ordenagailua ez dago Interneteko errorearekin konektatuta [KONPONDUTA]\nNola konpondu Spotify Web Player-ek ez du jolastuko\nGida hau lagungarria izan zaiola eta zuk gai izan zinela espero dugu konpondu League of Legends deskarga geldoaren arazoa . Jakin iezaguzu zein metodo izan zaizun onena. Artikulu honi buruzko zalantzarik edo iruzkinik baduzu, jar zaitez iruzkinen atalean.


Autodefentsa feminista ikastaroa antolatu du Berako Goldatz emakume taldeak azaroaren 5ean - Nafarberri\nHome Bortziriak Ekialdeko Nafarroa Emakumea Autodefentsa feminista ikastaroa antolatu du Berako Goldatz emakume taldeak azaroaren 5ean\nAutodefentsa feminista ikastaroa antolatu du Berako Goldatz emakume taldeak azaroaren 5ean\nUnknown ordua: 17:27 Bortziriak, Ekialdeko Nafarroa, Emakumea,\nAzaroaren 25eko Emakumeenganako Indarkeriaren aurkako Egunaren inguruan zenbait ekintza antolatu ditu hilabete osoan Berako Goldatz emakume talde feministak. Lehenbizikoa, azaroaren 5ean eginen den autodefentsa feminista ikastaroa izanen da. Egun osoko ikastaroa izanen da, larunbatean 10:00etatik 14:00etara eta 15:30etik 19:30era Beralandetan.\nGoldatz, Berako Emakume Talde Feminista. Argazkia: erran.eus.\nAzaroaren 12an, sarea osatzen duten emakumeen batzarra eginen dute, kafe tertulia moduan, arratsaldeko 4:30ean Beralandetan eta ondorik, Irantzu Varelaren eskutik, Maitasun erromantikoa ezbaian hitzaldia izanen dute, arratsaldeko 6etan leku berean. Hitzaldia nahi duen guziari irekita dago.\nAzaroaren 25ean, ortzirala, elkarretaratzea eginen dute Mukixu zubian, arratsaldeko 7etan.\nBortziriak, Ekialdeko Nafarroa, Emakumea\nBortziriak Ekialdeko Nafarroa Emakumea


Idiazabal | Koro Irastorza Etxeberria INGURUKO HISTORIA\nLehenagoko aztarnak, giza jardunaren agerpenik antzinakoenak, Idiazabalen, mendi aldeko trikuharri eta tumuluak dira: Dorronsoroko Jentilzuloa edo Iurrezuloko Armurea, Atxurbi, Praalata, Aitxu, Napalatza, Unanabi, Etxegarate, Bidaarte, Zorroztarri.. Kristo aurreko 3200 eta 1300 urteen arteko jendeek hildakoak lurperatzeko erabili bide zituzten Brontze Aroan. Hilobi horietan, garai hartako lanabes eta apaingarriak aurkitu dituzte. Hilobi horiek egin zituztenerako, baziren 2000 urte Neolito garaiko aurrerapenak (nekazaritza, abeltzaintza, zeramikagintza…) Euskal Herriratuak zirela eta horien jakitun izango ziren jende haiek. Poliki-poliki, ehiza eta fruitu bilketaren ordez, nekazaritza eta, batez ere, artzaintza nagusituz joan bide ziren.\nBestelakoan, feudalismo garaiko berriak ez dira askoz oparoagoak. XII. mendearen hondarreko dokumentu batean, herriaren gaur egungo izena lehenbizikoz idatzita ageri da (1199. urtea).\nOrdurako, Euskal Herriko Kantauri aldean, gaur egungo baserrien aurretik zeuden asentamenduak eginak izango ziren. Hasieran egurrez bakarrik eta, gero, harriz eta egurrez egindako txabola xume samar batzuetan biziko ziren orduko idiazabaldarrak.\nMikel Goiaingeruaren eliza ere XII-XIII. mendeen inguruan eraikitzen hasi zelarik, pentsatzekoa da ordurako izango zela herri edo auzo eraketaren bat inguruan eta, ohi zenez, inguruko jaun edo handikien aginteak, nola edo hala, harrapatuko zuen. Lazkaoko jauna, konparazio baterako, Idiazabalgo elizaren patroi edo jauna zen eta berak zuzentzen zuen parrokiaren jarduna (bikarioa izendatuz…). Noble handikiak eta Eliza, horra garaiko bi erakunde ahaltsuenak.\nErmitak ere, gehienak, inguruko baserrietako jaunenak ziren: Santa Isabel, Eztenagakoa; San Andres, Arizkorretakoa; San Esteban, Akutaingoa; Santa Polonia, Arimasagastikoa; San Ignazio (beharbada berriagoa), Oriakoa… Gurutzetakoa eta Kalbariokoa, ordea, herriarenak.\nGaraian paretsu, bestalde, baserriaren ekonomiari oso lotuak zeuden industriak ere bizkortu ziren. Errotak, batetik, alea ehotzeko; Urtsuarango Olakoa eta handik beherako gainetikoak: Loidi, Lopategi, Errotagain, Arimasagasti, Oria, Eztenaga, Ihurre. Eta burdingaiak egiteko olak ere: Urtsuarango biak eta Loidi edo Zuloagakoak (hasieran herriarenak); Ihurrekoa, Lazkaoko jaunarena… gure herriko baserri ekonomiaren osagarri ezin utzizkoak izan ziren.\nAurrerantzean, gainera, Gipuzkoako gobernu gorabeheretan tarteko izateko, Batzar Nagusietan esku hartzeko eskubidea izan zuen, beste herri guztiek bezala. Bizilagun gutxi samarrekoa izanik, ordea, inguruko herriekin bat egin ohi zuen Idiazabalek bere ordezkariak bidaltzeko: batean Ataun, gero Segura, hurrengoan Zegama eta Mutiloa… izan zituen elkarkide.\nBaina, XIX. mende horretan sartzen hasi ziren berrikuntzak gizarte tradizionalaren homogeneotasuna zartatzen joan ziren eta baita beraren krisia ekarri ere. Besteak beste, hona prozesu horren eragile batzuk: ideia liberalen etorrera eta gerrak (frantsesekiko gerrak eta gerra karlistak); baserriaren ekonomi ezina; burdinolen azkena; Madril-Irun kamino berria; eskola… Baserri ekonomia ez zegoen gehiagorik emateko moduan eta herriko seme askok Ameriketako bidea hartu behar izan zuten XIX. mendearen bukaera aldera eta hurrengoaren hasieran.\nXX. mendearen hasieran, gerora ezinbesteko zerbitzu bihurtu diren batzuk jarri ziren; gizarte berriaren erakusgarri dira: elektrizitate indarra, kanileko ura, plaza berria, kanposantu berria, eskola berria… Ameriketan aberastu eta herrira bueltatutako indiano batzuk bultzatu zituzten horietako asko; palazio itxurako bere etxe zein baino zein dotoreagoak ere egin zituzten herrian: Altolagirrerenea (Txomenarenea), Floreaga…\nBaina erabateko aldaketa 1936-39ko gerra zibilaren ondoren etorri zen. XX. mendearen bigarren zatian, urte gutxiren buruan, Idiazabalen izaera zeharo aldatu da. Gipuzkoako beste leku batzuetan bezala, industria berriak bizibide berria ekarri zien baserria uztekotan zirenei: Patricio Echeverría (1942), Ampo (1964) eta Jaso (1975) enpresa handiak eta zenbait lantegi txiki sortu ziren Idiazabalen. Baserrietako jendea industriaratu egin zen eta baita kalera bizitzera joaten hasi ere; era berean, urrutiko eskualde batzuetatik ere (Gaztelatik, Galiziatik…) emigrazioa gertatu zen Idiazabala eta Goierriko herri askotara.\nHorrela, bestalde, aspaldiko mendeetan ia herritar guztiek izandako kultur eredu euskaldun tradizional homogeneo samarraren ondoan, beste komunitate kultura bat ere garatzen hasi zen (gaztelaniaz bakarrik hitz egiten zekitenena); poliki-poliki, gainera, bien arteko elkar eragina handituz joan da, era askotako egoerak eta jokaera pertsonalak ekarriz. 2001eko datuen arabera, Idiazabalgo 2031 biztanleetatik, 214 Euskal Autonomi Erkidegoaz kanpotik etorriak dira (1950 baino lehen banaka batzuk baino ez ziren izango).Beste kultur eragile moderno batzuek ere (eskolak, administrazioak, bidaiek, komunikabideek…) industrializazio aurreko homogeneotasuna pitzatu egin dute eta ez bakarrik hizkuntzaren ikuspegitik; baita kulturaren eta jokabideen beste arlo batzuetan ere, aniztasun askoz handiagoa sortuz horrela. Garai horretan egin ziren Plaza eta Udaletxe berriak (1955 inguruan) eta Mediku Etxea. Baserriak hustearekin batera etorri zen, beraz, kaleko gunearen zabalpen handia eta -1962. urtetik aurrera, batez ere- langileentzako etxe mordoak egin ziren. Gurutze Berri, Bikuña, Zigor eta Adarrako auzo berriek gaur egungo itxura ekarri diote Idiazabali. Baserria kale girora gerturatu eta ekartzeko giro berriarekin bat etorriz, Urtsuaran –aurreko mendean Seguraratua- Idiazabalgo barrutian sartu zen 1947an; horrela, kalearekiko lotura zuzenagoa izan zuen.1980tikhona, zerbitzu berrien eskeak eraikin berriz hornitu du herria (A. Iparragirre eskola; Igarondoko pilotalekua eta igerilekua; Kultur Etxea; Zelaako kiroldegia; kamino berria, herriaz kanpo; Eziolatza eta Arizkorretako futbol zelaiak; Txomenareneko parkea; Pilarreneko pertsona adindunen etxea…). Etxebizitza gehiago ere egin dira, baina, orain, batez ere, erdi mailako jendeentzako moduko etxetxo edo txaletak, herriaren kanpo aldeetan.\nOHARRA: Idiazabali buruzko historia herriko gunean aurkitu dut: http://www.idiazabal.info/eusk/idiazabal/historioa.asp


Egunero 14 kontzertu eta 12 solasaldi egongo dira Ahotsenean - 54. Durangoko Azoka - Kulturaren Plaza\nEgunero 14 kontzertu eta 12 solasaldi egongo dira Ahotsenean\nUrte berezia izango da aurtengoa Ahotsenean. Sortzaileen guneak hamargarren urteurrena ospatuko du, eta lehenengo aldiz Durangotik kanpo bira egin ostean, eskaintza oparoarekin helduko da Azokara.\nBeste urte batez, Ahotsenean aurtengo disko eta liburuen aurkezpenak egingo dira. Zuzenekoen karpa iazko leku berberan egongo da (Landako alboko lorategian), eta 70 musikarik eta musika taldek aurkeztuko dute euren lana kontzertu formatuan. Solasaldien gunean (Landako barruan), 50 sortzaile baino gehiago arituko dira, hainbat formatutan: solasaldiak, mahainguruak, errezitaldiak, emanaldi akustikoak...\nKanpoko karpan 14 kontzertu egongo dira egunero, eszenatoki bietan. Eta urtero legez, eskaintza anitza egongo da. Ibilbide luzeko musikariak (Berri Txarrak, Ze Esatek!, ETS, Rafa Rueda, Itziarren Semeak...) hasiberriekin nahastuko dira, hamar orduko maratoi etengabean. Musika estiloei dagokionez ere, denetarik egongo da, rock doinuak nagusi izango diren arren: pop, trikitixa, akustikoak...\nLiteraturaren kasuan ere maratoiak ez du etenik izango, 11:00etatik Landako itxi arte. Aurkezpen gehienak idazleen eskutik etorriko dira: Uxue Alberdi, Tere Irastortza, Jon Arretxe, Eider Rodriguez, Jasone Osoro, Fito Rodriguez... Musikaririk ere ez da faltako, ohiko formatutik kanpo: Mikel Urdangarin, Keu Agirretxea, Yogurinha Borova, Joseba Tapia...\nEgun eta ordutegi zehatzak Ahotsenearen webgunean ikus daitezke: http://ahotsenea.durangokoazoka.eus/eu/egitaraua-ahotsenea\nHasi zure gogokoenak agendan gordetzen!


Philip Freneau - Wikipedia, entziklopedia askea.\nPhilip Morin Freneau (New York, 1752ko urtarrilaren 2 - Freehold, 1832ko abenduaren 18) Estatu Batuetako olerkaria eta kazetaria izan zen. Familia higanot batean jaio zen. Independentziarako Gerran abertzaleen aldeko lanak idatzi zituen: Gage jeneralaren bakarrizketa (1775), Gage jeneralaren aitorpenak (1775). Britainiarrek preso hartu zuten, eta gertakari horretan oinarri hartuta idatzi zuen Itsasotiko presondegi britainiarra (1781). National Gazette-ko idazlea izan zen. Hamiltonen finantza-politikari eraso zion, eta Jeffersonen alde agertu zen. Umorezko lanak idatzi zituen (Soldadu mozkorra), eta Ameriketako indiarren egoerari buruz idatzitako lehen lana ere harena izan zen (Indiarren hilerria). Izadiaz (Ezker-aihen basatia, Erle bat dela eta) eta heriotzaz ere idatzi zuen, erromantizisten ikusmoldea eredu zuela.\nNew York, 1752ko urtarrilaren 2a\nFreehold Borough (en) , 1832ko abenduaren 18a (80 urte)\npoeta, idazlea, kazetaria eta editorea\nMultimedia: Philip Freneau\nAzken aldaketa 27 abendua 2019(e)an, 19:48(e)tan\nOrriaren azken aldaketa: 27 abendua 2019, 19:48.


Baietz 40 egun euskaraz! erronkari amaiera emateko, 'Atera gera!' jaialdia | El Diario Vasco\nBaietz 40 egun euskaraz! erronkari amaiera emateko, 'Atera gera!' jaialdia\nErronkari hasiera Euskararen 9. Maratoiean eman zioten lehen txandako Ahobiziek.\nBihar, 11:30ean hasiko da eta 'Irten armairutik' erronkan parte hartutako Ahobizi eta Belarriprest guztiak daude deituta\nTXEMA VALLÉS Viernes, 2 diciembre 2016, 00:25\nEuskararen 9. Maratoiko zortzikoteak gidatuta eta Ttakuneko eta Udaleko ordezkariek harrera eginda, 11:30ean jaso ahal izango dituzte erronkan parte duten Ahobiziek (957k) eta Belarriprestek (1.927k) okasiorako antolatzaileek prestatu dituzten pinak eta oroigarriak.\nAntolatzaileen hitzetan, Euskararen 9. Maratoian euskalgintzako erakunde guztiei oroigarri bana eman zitzaien bezala, erronkan parte hartu duten Ahobizi eta Belarriprest guztiak ere zoriondu egin nahi dituzte. Horretarako, 40 egun hauetan paparretan erabili dituzten txapa horien antzera, denbora luzean beraien bularrean harrotasun osoz eraman ahal izango dituzten pinak emango dizkiete bertaratzen diren guztiei. Horrela, hizkuntzaren armairutik atera direla sinbolizatu nahi da eta aukera duten guztietan euskaraz aritzeko aukera egin dezaten animatzeko helburuari beste aupada bat eman nahi zaio.\nHorretaz gain, oroigarri polit bana oparituko zaie, helburu berberarekin. Bai pina eta bai oroigarria jaso nahi duenak, plazan egongo diren mahaietara hurbildu beharko du. Ahobizien kasuan, aste edo txanda bakoitzeko mahai bat egongo da, sei guztira, eta han izango dira txanda horretan parte hartutako Ahobizi guztien izenen zerrendak. Belarriprestak izan direnentzat ere beste mahai bat egongo da bereziki seinalatuta eta han jaso ahal izango dira pina eta oroigarria.\nBehin pina eta oroigarriak jaso ondoren, 11:45ean, ongi etorri ekitaldia izango da Euskararen 9. Maratoiko zortzikotearen eskutik. 12:00etan, sei txandetako Ahobiziak zoriontzeko ekitaldiak izango dira eta 13:00etan erronkaren lehendabiziko emaitzak emango ditu, labur-labur, ikerketaz arduratzen ari den Pello Jauregi, EHUko irakasleak.\n13:15ean Belarriprestak izango dira zorionduak eta segidan, nori oparituko zaion sorpresa baldin bada ere oraindik, armairua, hilabete hauetan guztietan hemendik hara eta handik hona ibili den armairua, oparitu egingo zaio merezimenduak egin dituenari. 13:30ean, plazan bildutako guztien artean eta antolakuntzak prestatu duen oihal erraldoi bat erabiliz 'Atera gera!' argazki erraldoia aterako da, denon artean egindakoak merezi duelako eta betirako irudi bat gorde nahi delako. Ekitaldia, gauzak ondo, nola ez, dantza eginez amaituko da 14.00etan.\nI Festival de Villancicos Regionales, el domingo en la Manuel Lekuona Inaugurado otro tramo de bidegorri de unión con Usurbil y Donostia


Agintaldia agurtzeko osoko bilkuran, aho batez onartu da Plan Orokorra - Arrasate - Goiena.eus\nAgintaldia agurtzeko osoko bilkuran, aho batez onartu da Plan Orokorra\nJokin Bereziartua Lizarazu 2015-05-12 19:35\nUdalbatza disolbatzeko aktak onartzeko osoko bilkuraz gain, gaurkoa (martitzena) izan da agintaldiko azken osoko bilkura Arrasaten. Amaieran udal talde guztietako bozeramaileek agintaldiaren balorazioa egin dute, eta hitza hartu duten lau zinegotziek zein alkateak positiboki baloratu dituzte azken lau urteak. Gai zerrendari dagokionez, erabaki garrantzitsuena izan da Hiri Antolamendurako Plan Orokorraren agiria behin behinekoz onartu dela, aho batez.\nInazio Azkarragaurizar alkateak esker on hitzak izan ditu osoko bilkuraren amaieran: "Osoko bilkura garrantzitsua izan da, aho batez onartu dugu-eta Plan Orokorra. Bestalde, eskerrak eman gura dizkiet herritarrei, udal langileei, Udal Gobernuari eta parte hartu duen oposizioari. Gai garrantzitsuenak adostasunarekin atera dira aurrera. Elkarrizketaren bidez adostasuna lortzea da garrantzitsuena eta hori guztion meritua da. Agintaldi baikorra izan da".\nEAJko Maria Ubarretxenak ere positiboki baloratu du azken agintaldia: "Udal taldeen arteko elkarlana ona izan da, eta azken agintaldietako baketsuenetarikoa. Normalizazio politikoa izan da ardatz eta hori ona izan da guretako zein herritarrendako; gustatuko litzaidake bide horretan jarraituko bagenu".\nAzkenik, 28 urtez jarraian zinegotzi izan den Paco Gartziak argiak eta itzalak ikusi ditu: "Nire azken agintaldia izan da Arrasaten. Agintaldi positiboa izan da, azkenean lortu dugulako indarkeriarik gabe bizitzea. Errespetuan oinarritu da udal taldeen arteko jarduna. Hainbat izan gara hori horrela izateko lan egin dugunok, eta azkenean lortu dugu. Bestalde, kudeaketari dagokionez asko hobetu zitezkeen gauzak; ea hurrengo udalbatzak heltzen dizkien Arrasatek dituen arazoei".


Argitaratua: 2018-10-15 12:17\nGure Balioak Saria jasoko duen Julen Zabaleta 'Yulen'ek bi zaletasun izan eta landu ditu bere bizitzan: marrazketa eta mendia. Bere ahotsean eta hizkeran ikus-entzun daitezke bere bizipenak ahotsak.eus webgunean. 94 pasarte dituzte jasoak bideoan.\nArgitaratua: 2018-01-30 12:32\nTxikitatik izan du bertsoetarako zaletasuna Maria Ormaetxea Iñarrak. 1916an jaio zen Eibarko Iraegi baserrian eta hogeita hamar urte zituela Elgoibarko Aizpizkarbekoa baserrira ezkondu zen, bertako Casto Agirregomezkortarekin. Santa Ageda kantaren zati bat ere gogora ekarri du ahotsak.eus-en jasota duten bideoan.\nFelix Etxeberria: bizitza guztia euskalgintzan\nArgitaratua: 2017-11-21 07:41\nFelix Etxeberriak jaso zuen Debabarreneko Gure Balioak Saria, “euskararen alde egindako ibilbide luze eta emankorragatik”. Besteak beste, Elgoibarko alfabetatze eta euskalduntzearen, Ikastolaren eta Elgoibarko Izarra Kultur Elkartearen sorreran eta garapenean “arima eta motorra” izan zelako. Bere bizitzako pasarte esanguratsuenak jasota dituzte ahotsak.eus webgunean.\nArgitaratua: 2017-09-29 18:30\nErrosario kaleak punta bietan dorretxe bana izan zituen, baina gaur bakarra geratzen da. Granadako dukearena izan omen zen Errosario kaleko etxeetako bat. Hain zuzen, 1914an Elgoibarren jaio zen Antonia Larrañaga hamalau urterekin Duque de Granadarenera joan zen zerbitzari lanetara.\nJulen Zabaleta: "Elgoibartik Eibarrera jende asko joaten zen karnabaletan"


Aizarna.com :: Aizarnako Amabirjinak\nEkaitzaren ondoren eguraldia baretu egiten dela dio erdarazko esaera batek. Ea bada Aizarnara ere iristen zaigun esaera horrek dioena, lehenbailehen, denok irabaziko dugulakoan nago eta.\nEz naiz eguraldiagatik ari, noski, aurtengo jaietan herritarren artean nabaritu dudan giroagatik baizik. Jaiak ospatzen laguntzen ez duen giroa, biztanleen hartu-emanak urratu eta zapuzten laguntzen duen eguraldi sargori bat. Halere, eguraldi sargoriari edari freskoak egin zien aurre eta jai giroa sentitzen zen herrian.\nAurtengo jaien laburpena egitea nahiko zaila egiten zait, dena nahastua ikusten dudalako: aldarrikapenak, antolaketari uko egiteak, elkarteratzeak, eta abar. Aitzbarna Elkarteak erabiltzen zuen lokala itxita egoteak eta beste alternatibarik ez sortzeak ekarri duen egoera nabaritu dute aurtengo jaiek.\nJaiak ez ditu Aizarnak egiten; aizarnarrek egiten dituzte. Eta ohiko ekintza batzuen falta nabaritu arren, alaitasuna nagusitu zen herrian daukagun plaza polit honetan. Bezperako afari herrikoia plazako sardinada eta elkarteko afariak ordezkatu zuten. Erromeriaren ondoren, diskjockeya aritu zen, gau osoan, lo egin nahi zutenen amorragarri.\nAmabirjina egunean, Ilunpe eta Zestoako pilotari gazteak jokatu zuten pilotalekuan. Eta, arratsaldean, herri kirolak. Oso ezagunak diren kirolarien artean istripua gainditu berria duen “Gotsarri” herriko gaztea ikusteko aukera izan genuen, 100 kiloko kubikoa eta 125 kiloko zilindroarekin. Bada zerbait duen adinerako. Mutil hau txiki txikitatik ezagutzen dugu herrian, aitaren laguntzarekin ikuskizun politak emanak dituelako herriko plazan. Orain 16 urte ditu eta garapen handia egin duela nabaria da. Honela jarraitzen badu, etorkizun polita izan dezake kirol honetan. Ekintza hau ospatzen hari zela panorama polita eduki zuen herriko plazak.\nAmaitu ondoren, jende ugari manifestatu zen Elkartearen lokala aldarrikatzeko, triki poteoa hasi aurretik. Eta, beti bezala, erromeriarekin amaitu zen Amabirjina eguna.\nBigarren egunean, adinekoek hamaiketakoa Konpitterokoan eta gazteek paellada panpano azpian. Eguraldi eguzkitsua izateak asko lagundu zuen paellarekin bazkaltzeko orduan. Trikiti hotsak eta bertsoak ordezkatu dute aurtengoan Oilasko Biltzaileen makila zarata, Elkarteari dagokion lokalaren aldarrikapena egin aurretik.\nAurtengoan, Izarrek eta Alabierrek izan dute jaiak amaitzeko ardura. Aizarnan dantzarako beti jende falta ikusi ohi da, baina aurtengoan dantzarako gogoa zuen jendea ikusi zutela komentatu zidaten trikitilariek. Ea egiaztatzeko aukera izaten dugun hurrengo Amabirjinetan.\nJaiak antolatzerakoan ez dago adostasunik herri askotan eta alternatiboak egiten dira. Baina biztanle gutxi dituzten herri txiki hauetan arazoak alde batera utzi beharra dago jai erakargarriak antolatu nahi baditugu. Denok parte hartuta ere bada nahikoa lan. Toki askotan ikusten dugun buruhaustea dugu hau eta ea aizarnarrok gainditzen dugun arazoa etorkizunari begira.\nHau izan da aurtengo jaietan nik jaso dudan irudia. Iritzi desegokiak eta hanka-sartzeak egongo dira beharbada, baina irakurri ondoren bakoitzak atera dezala bere ondorioa.


Jaundoni Jakobe Konpostellakoa\nJaundoni Jakobe handiena, orobat Santiago Españolek deitzen dutena, zen Jesusen Apostolu hautexienetarik bat.\nGure Salbatzailea zerurat igan eta, Izpiritu Saindua errezibiturik, lehenik zenbeit denbora ibili zen Ebanjelioaren predikatzen Judeako, Samariako eta Siriako bazterretan.\nJaundoni Extebe hil zutenean, toki hek utzirik, ixasoz jo zuen Espainiara, eta ez da dudarik hura zela lehena alderdi hautarat Jesukristoren legea ekharri zeraukuna.\nHargatik Jerusalemetik Apostolu lagunek igorri zioten laster galdea, eta harat itzuli behar izan zuen heien biltzarretan ederki argitzeko.\nJerusalemen ez zen hanbat zahartu, ezik Agripa hango erregek hilarazi zuen Jesusen zerurat igaitetik hamekagarren urthean.\nApostolu horren gorphutza, han berean lehenik ehortzia egon zen; bainan laster hartarikan gehienxua dizipulu batzuek ekharri zuten Espainiarat eta pharatu Hiria-Flabia deitzen zen toki batean. Hiri hark orai El Padron du izena.\nErreleki saindu horiek gerla denbora batez exai paganoen beldurrez nunbeit gorde zituzten eta galdu.\nGirixtino mende bederatzigarrena zen atxeman zituztenean. Leoneko errege Alfonzo Xahuak hiru lekhoa hunatxago Konpostellarat altxarazi zituen. Apostoluaren izenetik da toki hori orai deitzen Santiago.\nJaundoni Jakoberen gorphutza ekharri berria zuten Konpostellarat, gerthatu zenean mirakuilu handi hau.\nLogroñoko gudu sekulan orhoitzekoan, Girixtinoak, Abderraman Mairuaren harmada hainitz handiagoaz bentzutuak eta xehakatuak izatera zohazin.\nJaundoni Jakobe zerutik heltzen zaiote zamari xuri baten gainean, gerlari puxant baten itxuran, eta guduaren aintzinean pharatzen zaiote.\nBai bere zamariaren oldarrez, bai bere ezpata ukhaldi izigarriez, exai lerro osoak aurdikitzen ditu lurrera.\nGirixtinoak Apostoluari gogotik eta suharki jarraikitzen zaizko. ? Ez dire gehiago deusen beldur. ? Mairuek ez dirote ihardok. Batzu ihes badohazi eta bertzeak han berean herrauxiak dire.\nHandik ehun bat urtheren buruan, Mairuak egundaino bezala, izigarriko harmada bat bildurik, Almansor beren aintzindariarekin zohazin Espainiako Girixtino lekhu guzien funditzerat.\nKonpostellan sarthurik, ja hiri guzia su eta sarraskitan zeramaten. Bainan Santiago Apostoluaren elizaren erretzera abian zirelarik, ihurtzuria ihurtzuriaren gainera karraskan hor hasten zaiote eta aire gaixtoa beren erdirat erortzen.\nHarrituak berehala ihesari eman ziren eta utzi zuten hiria bere gisa.\nBertze zenbat mirakuiluz ez du noiz nahi gero ere Jondoni Jakobek saristatu Españolen Fedea, eta haren elizara dohazinen debozionea?\nHala hala denboraz nora zohazin pelegrinak bazter guzietarik hain usu, nola Santiago hortara?\nAita Sainduek dretxo eta fagore handiak bethi eratxiki dituzte hango debozioneari, eta oraino ere hek baizen ez dirote urra harat beilaz gateko botua.


Artikulu hau Zeelanda Berriko hiriburuari buruzkoa da; beste esanahietarako, ikus «Wellington (argipena)». Wellington (ˈwɛlɪŋtən ahoskatua; maorieraz: Te Whanganui-a-Tara) Zeelanda Berriko hiriburua da, eta hiririk handienetan hirugarrena, Aucklanden eta Christchurchen ondoren. Ipar Uhartearen hego-mendebaldeko muturrean dago, Port Nicholson badiaren ertzean, Cook itsasarterako sarreran. Gutxi gorabehera 389.700 biztanle zituen 2010ean. Izena Arthur Wellesley Wellingtongo dukearen omenez jarri zioten.\nArtikulu hau Zeelanda Berriko hiriburuari buruzkoa da; beste esanahietarako, ikus «Wellington (argipena)». Wellington (ˈwɛlɪŋtən ahoskatua; maorieraz: Te Whanganui-a-Tara) Zeelanda Berriko hiriburua da, eta hiririk handienetan hirugarrena, Aucklanden eta Christchurchen ondoren. Ipar Uhartearen hego-mendebaldeko muturrean dago, Port Nicholson badiaren ertzean, Cook itsasarterako sarreran. Gutxi gorabehera 389.700 biztanle zituen 2010ean. Izena Arthur Wellesley Wellingtongo dukearen omenez jarri zioten. (eu)\nWellington photo montage.jpg\nTe Whanganui-a-Tara (eu)


Oharra: Emanaldiaren ondoren, eta Ballet T-ko Koreografoarekin topaketa programaren barne, konpainiak aurkeztutako lanaren sorkuntza prozesuaren zokoak aztertu eta ezagutaraziko dizkie bertaratuei antzokiko Club Aretoan, Andoni Mutiloak gidatutako solasaldian.\nNiño de Elche kantuan. Israel Galván dantzan. Gehienetan, flamenkoaren esperientzia gizatiar agertzen zaigu, gizatiarregia. Baina antzokiak su hartzen duenean eta larruazala eta haragia erretzen direnean, bi makinaren eskeletoaren azpikoa ikusten dugu. Badira aurrekariak: Meneses gaztearen makina bertsogilea, Vicente Escuderoren dantza motorduna, Val del Omar-en irudi konkretuak. Berez, flamenkoa makinen garaiko umea da, eta lurrun-motorrarekin batera hasi zen, ehungintzako fabrikarekin eta trenarekin, industria iraultzarekin batera eta kontrakarrean. Horregatik dugu gaizki-ulertua testuaren eta gertaeraren artean: Ikus-entzuleek espontaneotasuna ikusten duten horretan, hizkuntza zehatza eta arautua dago.\nEmozio hori makina batek baino ezin du sortu. Eta hori da ideia, ikus-entzuleak dantzan jartzea ez da kontzertuaren makinerian sartzea eta parte-hartzaile bihurtzea baino. Teknikarekin lehia irekian, Escuderok bi dinamo elektrikoekin egin zuen bezala, kontua horixe da, frogatzea ezen odola, izerdia eta malkoak ere esperientzia cyborg bat direla, gizakiek eta makinek partekatzen dituzten afektuak.\nInformazio gehiago: Israel Galván Company\nArgazkia: Reiner Pfisterer.


▷ Bulego bat etxebizitza gisa alokatzea\nJabe askok, alokatu ahal izateko, mota horretako merkataritza-higiezinak etxebizitza bihurtzea erabakitzen dute. Aukera hori merkeagoa da, baina eraldaketa hori egiteko behar diren elementu guztiak kontuan hartu behar dira.\nNola eskatu lokalaren erabilera aldatu eta etxebizitza gisa erabiltzeko baimena.\nLokalaren jabeak aldaketa hori korapilatsua izan daitekeela jakin behar du. Lehenik eta behin, etxebizitza berri bat eraikitzea esan nahi du, beraz, erabilera-aldaketa bat kudeatu eta, obra bukatutakoan, lehenengoz okupatzeko lizentzia eskatu behar da. Horretarako, arkitekto bat behar da.\nErabilera aldatzea eragozten duten arrazoiak.\nMerkataritza-lokal guztiak ezin dira etxebizitza bihurtu; izan ere, obra berri bat egitea esan nahi duenez, etxebizitzak Eraikingintzaren Kode Teknikoan adierazitako guztia bete eta hirigintza-araudian finkatutako guztiaren araberakoa izan behar du. Hauek dira eragozpen ohikoenak:\nHektarea bakoitzeko etxebizitza kopuruaren muga gainditzea: hirigintza-araudiak orube sorta bakoitzeko etxe edo apartamentu kopuru bat aurreikusten du eta, eraikina egin zenean baimenduta zegoen etxebizitza kopuru osoa eraiki bazen, merkataritza-lokala ezingo da etxebizitza bihurtu.\nEraikingintzaren Kode Teknikoan exijitutakoa bete ahal ez izatea.\nBizilagunek erabilera aldatzeko baimenik ematen ez badute: toki batzuetan –esaterako, Bartzelonan eta bertako metropolialdean–, obra handietarako baimena eskatu ahal izateko bizilagunen erkidegoaren baimena behar da, eta horretarako, inork eragozpenik jartzen ote duen ikusteko itxaron behar da.\nUr, argi- eta gas-zerbitzurik eta keak ateratzeko biderako espaziorik ez badago.\nKontuan hartu beharreko gauza garrantzitsuena da bulego guztiak ezin direla etxebizitza bihurtu, argiztapen faltagatik, txikiegia delako, mailak dituelako edo aireztapena falta duelako. Aldaketa hori egiteko asmoa baduzu, bideragarria den ziurtatu behar duzu, arkitekto baten zerbitzuak kontratatuz.\nIkuspegi zibiletik, jabeak merkataritza-lokal bat etxebizitza bihurtzeko eskubidea dauka, zuzenbidearen araberakoa da, betiere espresuki debekatuta ez badago, ez badie ez eraikinaren egiturari ez eremu komunei eragiten. Gogoan izan aldaketa hori amaitzean lehenengoz okupatzeko lizentzia eskatu eta ordaindu behar duzula, edo beste modu batera esanda, bizigarritasunaren zedula. Prozesu guztia bete baduzu, zure higiezina etxebizitza gisa alokatu ahal izango duzu.\nErkidegoko presidente izatea, oparia edo zigorra? Zer da higiezinen katastroa?


II. Iñaki Ugarteburu saria: Unibertsitate mailako Wikipedia lehiaketa abian da - Azkue Fundazioa- Euskara sustatzen\nHasiera • Azkue Fundazioa • Berriak • II. Iñaki Ugarteburu saria: Unibertsitate mailako Wikipedia lehiaketa abian da\nII. Iñaki Ugarteburu saria: Unibertsitate mailako Wikipedia lehiaketa abian da\n2011ko Martxoaren 15a\nAZKUE fundazioak euskarazko Wikipedia sustatzeko helburuarekin, “II.Iñaki Ugarteburu Saria” jarri du martxan. Ekimen honetako laguntzaileen artean Euskarazko Wikipedia, Eleka, EIRE elkartea, EHU/UPV eta Deustuko Unibertsitatea daude.\nEkimenaren helburua, Unibertsitate mailako testuak (sarrerak) euskarazko Wikipedian ugaritzea da. Horretarako Wikipedia lehiaketa bat antolatu da eta partehartzeko betebeharreko baldintzak Unibertsitateko ikaslea izatea eta partaidetza indibiduala bermatzea dira. Inskripzioa martxoaren 11tik aurrera irekita egongo da eta ekarpenak aurkezteko epea 2011ko maitzaren 6an, gaueko 24:00etan, amaituko da.\nUnibertsitateko alor zientifiko bakoitzari dagozkion 2 lanik onenak sarituko dira eta aipatutako alor zientifikoak honako hauek izango dira: Giza zientziak, Gizarte zientziak, Natur zientziak, Osasun zientziak eta Teknika eta teknologia zientziak.\nLehenengo saria, urte beterako Internet konekzioa duen iPhone bat izango da, eta bigarrena iPad bat.\nBestalde, Wikipedia lehiaketa bultzatzeko asmoz, Unibertsitate desberdinetako Campusetan Wikipedia ikastaroak antolatu dira.\nDeustuko Unibertsitatea: martxoaren 15a / 10:00etan / ordenagailu gelan\nAtzo Deusto Unibertsitateko ordenagailu gelan II. Iñaki Ugarteburu saria ospatu zen. Bertan 70 ikasle batu ziren Mikel Iturbe (euskara wikipedia) eta Gregorio Hernández-en (Eleka ingenieritza linguistikoa) ikastaroa jasotzeko prest. Ikastaroak izugarrizko arrakasta izan zuen.\nUPV/EHUko Gipuzkoako Campusa: martxoaren 22a / 09:00etan / FICEn\nUPV/EHUko Bizkaiko Campusa (Leioa-Erandio): martxoaren 29a / 10:00etan / Lan Harremanen eskolako informatika gelan\nUPV/EHUko Arabako Campusa: apirilaren 05a / 09:00etan / Aulario de las Nieves – Elurreta Ikastegia. 12 gelan\nLehiaketari eta ikastaroei buruzko informazio gehiago www.azkuefundazioa.eus/web/ugarteburu helbidean aurki daiteke.\nPrentsan DEIA 2011.03.15 Martxan-da-unibertsitate-ikasleei-zuzendutako-II-Ugarteburu-saria


SITIO DISTINTODOKUMENTALA en Bilbao\nMesas redondasProyecciones“Sitio distinto” dokumentala\nOrganizan: Galiziazaleak y Zenbat Gara elkarteak.\n“Sitio distinto” dokumentala:\nDavide Cabaleirok zuzendutako Sitio Distinto dokumentalean 120 urtetan zehar Galiziatik Euskadira inmigratu zutenen historia erakutsiko da, hala nola, topo egite honek sortu duen elkarbide estua milurteko bi kultura hauen artean.\nGaliziatik etorritako biztanleak ehun mila pertsona izatera heldu ziren aurreko mendeko laurogeita hamargarren hamarkadako lehenengo urteetan; gaur egun berrogeita hamar mila bizilagun inguru dira lurralde honetan. Hau dela eta, Euskadin galegoa hirugarren hizkuntzarik erabiliena da, gaztelera eta euskararen atzetik.\nDokumentalak arreta berezia jarriko du herri bien artean ehundu diren lotura kultural eta sozialetan. Horretarako gure gizarteko pertsona nabarmengarriekin elkartuko gara: Antón Reixa; Kepa Junkera; Dani Álvarez, galiziar jatorria duen ETBko kazetaria; Xabier Amuriza bertsolaria; galiziar jatorria duen Rosa Orellán antropologoa; Xose Estevez, Deustuko Unibertsitateko katedratikoa eta Iñaki Anasagasti politikoa, besteak beste.\nELÍAS QUEREJETA ZINE-ESKOLA\nLa Escuela de Cine Elías Querejeta ofrecerá tres cursos de postgrado\nElías Querejeta Zine-Eskola presenta sus nuevas instalaciones y abre el periodo de admisión en sus tres postgrados (leer más)


ADE+FLOW Zerbait aldatu Hasiera\nADE+FLOW Zerbait aldatu ADE + FLOW\nJackie eta N�ko Eco Durangoko Gaztetxean elkartu ziren 1999an gustu musikal berdinek bultzatuta. Ade+flow izeneko taldea sortu zuten. Bi maketa argitaratu eta Durango aldeko gaztetxe eta tabernetan hainbat kontzertu eman ostean, 2006an abesti berriak sortu eta Ciclo Flash gehitu zen taldera. Berarekin grabatu zuten Idaba musik-eko estudioan hemen mintzagai dugun diskoa: Algo tiene que cambiar. Zer nolako harrera izan du zuen lehen diskoak orain arte? Nahikoa ona benetan, era guztietako jendea etortzen zaigu ona dela esaten eta kontzertu pila ari gara ematen. Oso pozik gaude. �En Euskadi el rap no bota� diozue abesti batean. Horren gaizki dago rapa eta hip-hopa Euskal Herrian? �...el rap no aporta lo suficiente�. Euskal Herrian badaude taldeak gauzak egiten, baina diskoak grabatzera edo ezagutzera ematera ez dira ausartzen. Euskal Herriko jende gutxik entzuten dugu rapa eta gainera hedabideek ez dute gehiegi laguntzen hau aldatzeko. Arazoak dituzue zuzenekoak lortzeko? Ez dugu horretarako arazorik, batzuetan areto handietan egin ditugu, adibidez kafe antzokietan, Azkena aretoan edo Jam aretoan, eta beste batzuetan taberna edo gaztetxe txikietan be bai, denetarik egin behar da. Gainera Idaba Musik-eko jendeak zuzeneko asko aurkitzen dizkigu. Horrela segi dezala. Punkak garai batean izan zuen kritika eta ostia txarra kaleratzeko zeregin hori gaur egun rapak duela uste al duzue? Era guztiz desberdinetako estiloak dira, baina nire ustez badute berdintasunik, sentitzen eta gustatzen zaiguna esaten dugu ezertan isildu barik, alde komertziala alde batera utzita. Zuen letrak aurrerakoiak dira, berdintasuna, arrazakeriaren kontrako leloak, elizari kritika, emakumeen kontrako tratu txarren kontra� baina �Durangon marikoien pubak daude bakarrik� diozue halako batean eta egia esateko atentzioa jo dit� Jejeje, urrezko galdera. Durangoko Plateruena eta pare bat taberna salbatzen dira, beste guztietara zapatuetan joaten bazara pilo bat ume pijo eta memelak aurkituko dituzu reggaeton, Bisbal edota horrelako kutsadura akustikoak entzuten. Penagarria benetan hemendik atera beharra ondo pasatzeko, baina aukerarik ez dago. Egoaren �rolloa� ez doa zuekin, edo bai? Pertsona guztiak gara pixka bat egozentrikoak gure modura, baina bere autoaz edo bere diruaz arro sentitzen diren pertsonak guretzat automatak baino ez dira. Errespetuaz mintzo zarete eta errespetua gura duzue. Lortu duzue? Errespetua eta gorrotoa, lagunak aurkitzea eta inbidia sortzea, denetarik lortu dugu, jejeje. Nola egiten dituzue baseak? Eredurik baduzue horiek egiterakoan? N�ko Ecok sortzen ditu bere ordenagailuarekin sanpler eta sintetizadoreak erabiliz. Eredurik ez jarraitzea eta desberdina izatea da zailena, jende asko dabil mundu honetan eta originala izateko benetan borrokatu behar da. Ze hip-hop talde eta artista dituzue gustukoen? Espainiako talde eta Mc batzuk jarraitzen ditugu, adibidez Violadores del Verso, Nach, Falsalarma edo Solo los Solo, baina Estatu Batuetako rapa oso oso gustukoa dugu, adibidez, Dilated People, Black Milk, The Roots edo Cipress Hill. Gaztelaniaz abesten duzue. Euskaraz animatuko inoiz? Hurrengo laneko abesti bat euskaraz izango dela aurreratuko dizuet, baina N�ko Ecok badu zeozer burutik bueltaka...... 2007, apirila-maiatza\nHip-Hop Naf jaio da, Nafarroako hip-hop guneaBerriak121 KREW Ezkerreko bidetik, sendoElkarrizketakADVERTENCIES i ADVERTIMETS hip-hopa ere katalanezArtikuluakHIP-HOP EGUNAK topikoak apurtzenArtikuluakHIP-HOP TURKIARRA nortasunaren bila bideak urratuzArtikuluakBAD SOUND SYSTEM buiakaElkarrizketakLOGELA MULTIMEDIA sormen askeaElkarrizketakTURNTABLISM diskoari eragin eta sortu!Artikuluakgoroldiorik ez hip-hopeanElkarrizketak"Rap Herria", lehen euskal rap bilduma argitaratu du Info7 irratiakBerriakNorte ApacheDirektorioa/taldeakQuilomboKritikakBreakOnStage 2012 larunbat honetan BerriakGora Baraka, gora euskal rapa!ElkarrizketakBEASTIE BOYS Ch-Check It OutArtikuluakAdam Yauch - 1964-2012BerriakGOIENETXE ANAIAK, EUSKARAZKO RAPAK BADU ODOL BERRIA (DESKARGATU MAKETA HEMEN)BerriakLA EXCEPCI�N �Gehiago identifikatzen gara Pan Bendito auzoko txatxoekin, b-boy askorekin baino�ElkarrizketakSOLO LOS SOLO eta hik, badakik(n)?Elkarrizketak Bidali zure iruzkina


Nafarroa Garaiko Fiterotik hurbil, harkaitz aldapatsu baten gailurrean, Alhama ibaiak zeharkatzen duen ibarra menperatuz, gaztelu zahar baten kondarrak daude. Ibai ertzean leize sakon bat dago, "Mairuaren leizea" izenekoa. Jendeak uste duenez, lurpetik gazteluarekin komunikatzen omen da.\nArabiarren agintaldian, gaztelu hori soldadu mairuek okupatzen zuten eta sarritan borrokak izaten ziren hauek eta iparraldetik zetozen nafarren artean.\nBorroka hauetako batean nafarren buruzagia zauritu, preso egin eta ziegan sartu zuten kateez lotuta. Hil ere egingo zen bertan alkaide mairuaren alabarengatik izan ez balitz, honek, ahal zuen guztian laguntzen baitzion. Denboraren poderioz elkarrekin maitemindu egin ziren. Baina hilabete batzuen buruan nafar presoaren familiak erreskaterako dirua bildu zuen, eta arabiarrek askatu egin zuten.\nBerriro etxean, nafar gazteak ezin zuen bere maitea burutik kendu eta gazteluaren aurkako erasoa antolatu zuen, hango jabe egin eta neska mairuarekin elkartzeko asmoz.\nNafarrek gaztelua eraso zuten eta soldadu mairuak bota egin zituzten handik. Bi maiteminduak elkartu egin ziren. Egunak bazihoazen eta bi maitaleen zoriona erabatekoa zen, baina, bien bitartean, mairuek errefortzuak lortu eta gaztelua berreskuratzeko asmotan itzuli ziren. Eraso egin zuten. Nafarrak ahal bezain gogor defendatu ziren baina askoz urriagoak zirenez, oraingoan garaipena mairuentzat izan zen.\nBorroka hartan, nafarren buruzagi gaztea zauritua suertatu zen eta, hura ikusi zuenean, neska mairua mutilarengana joan zen. Ahal zuen bezala ezkutuko pasagune batera garraiatu zuen eta handik, ibai ertzeko leizeraino. Behin salbu jarri zirenean, neska zauria sendatzen hasi zitzaion mutilari, baina odol ugari zerion eta zauriak garbitzeko ura behar zuen. Horrela bada, gerlariaren kaskoa hartu eta ibaira joan zen ur bila.\nBien bitartean, gazteluan, mairuak nafar gaztea eta alkaidearen alabaren bila zebiltzan, baina, jakina, ez zituzten topatu. Halako batean, zelatan zegoen mairu batek nafarraren kaskoaren distira ikusi zuen almenatik eta, ihes egitera zihoalakoan, gezi bat jaurtiki zion. Arkulariak punteria ona zuen eta erdiz erdi jo zuen neska. Mairu gazte maitemindua herioz zauritua suertatu zen. Ahal zuen bezala, leizeraino iristea lortu zuen eta hantxe erori zen hila bere maitearen gorputz gainean. Hau ere laster hil zen neskaren adats luzeak laztantzen zituen bitartean.\nBi gorputzak han geratu ziren, beren arimak bizitzan idoro ez zuten bakea aurkitzen zuten bitartean.\nGeroztik, zuriz jantzitako neska mairu eder bat ikusi izan omen dute besapean txarroa duela. Ibaira joan, txarroa urez bete eta leizera itzultzen omen da. Zaldun nafarrarekin maitemindutako mairuaren arima da. Orain dela ehunka urtez honantz ez da inor ausartu izan leize horretan sartzen.


Pasadena, Konpost, eta Arri! talde eta bakarlariak disko berriekin izango dira Durangoko Azokan - KULTUR SHAREA\nAte joka dugu Durangoko Azoka eta asko dira euren diskoak kaleratzen ari diren taldeak eta bakarlariak. Erraia zigilua hiru nobedaderekin izango da Landako gunean: Pasadena, Konpost, eta Arri! bakarlari eta taldeen lanak.\nPasadena Libe Garcia de Cortazarrek (Libe, Neubat, Izaki Gardenak) eta Jon Basagurenek (Izaki Gardenak) martxan jarri duten proiektu berria da. Kantuak osatzerako orduan, urteak daramatzate elkarri laguntzen, baina orain arte ez dira hastapenetik biona izango den disko batean pentsatzen jarri. Musika, hitzak eta ekoizpena euren esku hartu dute eta Danilo Forondak osatu ditu gitarra elektriko eta baxu moldaketak. Dani Arrizabalagak, berriz, bateriarenak. Emaitza zortzi kantuz osatutako diskoa izan da.\nKonpost taldeak ere lehen lana kaleratu du, baina laukote honetako kide batzuek bide luzea dakarte atzetik, eta ez adinagatik bakarrik. Ruben Sanchezek, Txerra Bolinagak, Bingen Mendizabalek osatzen dute taldea. “Hala ere, ez pentsa aurreko lanetako eragin agerikorik topatzerik hemen, berriz ere zerotik haste bat, birziklatze bat, baita Konpost”, azaldu dute diskoetxeko kideek. Besteak beste, rockaren, poparen eta bluesaren lurretan ongarritu dira hamar kanta hauen musika sortzeko. Hitzek, berriz, umoretik adina dute kritikatik edota garratzetik.\nAmaitzeko, Arri!-k (Dani Arrizabalaga) Ekham izeneko diskoa argitaratu du. “Itzalaldi batek hiria ilunpetan uzten duenean, gehiengoa gaizki esaka hasten da dena konpondu bitartean: beste batzuek lapurretarako baliatzen dute aukera. Zorionekoenek ordea, kandela baten argitan xehetasunez josiriko unibertso itzalezko bat aurkitzen dute”, diote diskoetxekoek. Hala gertatu zen pandemian, eta hala osatu du musikari gasteiztarrak bere bakarkako lehen proiektua.\nHiru disko hauekin batera, Mice-ren lehenengo diskoak eta Zilar printzak EPa berrargitalpenak, besteak beste, osatzen dute Erraiak Durangon aurkeztuko duen katalogoa.\nTags: Arri!, Erraia, Konpost, Pasadena\nIkus-entzunezkoen Lege Orokorraren proiektuaren aurrean, adierazpen bateratua aurkeztu dute


A berezia online online zirrikitua ezaugarri berezia batzuk joko, Ekintza Bank plataforma handi bat benetako dirua online irabaztea da. Gamblers maite zirrikitua jokoak gaiaren klasikoa, baina ez guztiak klasiko gaikako online mobile slots progresiboa slots dira. Barcrest lan handia egin du Ekintza Bank sartuz bere bonus ezaugarri jokalariek irabazi handiak lagundu daitekeelako.\nbost bobina bat da eta 20 betline online zirrikitua jokoaren hori ikurrak interesgarri batzuk. Gamblers nahiko erakargarria da grafikoak eta audio musika kalitatea duelako aurkituko litzateke. The jokoarekiko eskuliburu osoa pantailaren alde azaltzen dira, eta hori ere auto-play aukera ezaugarriek.\nIkurrak eta joko-Play:\nEkintza Bank erakartzen gamblers nagusiki bere sinboloak delako. Joko honek hiru ikurrak nagusi ditu, gorria 7, X eta barra. Hauek dira hiru ikurrak direla spinning zinta on ikusiko duzu. halaber, lur zirkulu zuriak asko duzu, baina ez saritzeko edozein saria. Joko honen bi sinboloak garrantzitsuak dira Joker, basa-ikurra eta Golden Boveda The, sakabanatu ikurra. Saiatu bi ikur horiek lur adina aldiz ahalik eta horiek ematen daitekeelako zenbait garaipen handi eta bonus ezaugarriak dituzten.\nPartida exekutatzen leunki eta ezin hobea da, bai pantailetan handiak eta txikiak. erreproduzitu duzu modu berean beste online mobile slots bezala, baina bonus ezaugarriak Ekintza Bank eta beste online online mobile slots arteko desberdintasun nagusia sortu.\nperks handi batzuk irabazten joko honetan bidea:\nEz da hain gogorra jakin lurreratzen 7s red sekuentzia lagunduko ahal biderkatzaileen ikusgarria batzuk irabazten hasi. irabazi ditzakezu zure zenbatekoa pilatuta 500x eta hori zuretzat irabazi ikusgarria izango litzateke. zirkulu zuriak ezin urrezko jokoaren zirkulu bihurtuko da eta denean gertatzen, Zenbait biderkatzaileen gehiago lortuko dituzu.\nDoakoa spin Ezaugarri sakabanatzen araberakoa. bost edo gehiago sakabanatu sinboloak lurreratzea doako spin Ezaugarri txanda izango da zuretzat. basatiak sinboloa modu berean lan egiten du beste online mobile slots bezala. beste sinbolo ordezkatuko du Hobe irabazi sekuentzia bat sortzeko.\nEkintza Bank ezaugarriek Big Bank bonus Ezaugarri biltzea borobil bat abiarazle. diamantea batetik sinbolo bat jaso ahal izango duzu, ruby edo zafiro batzuk biderkatzaileen gehiago irabazteko.\nEkintza Bank perfektua online zirrikitua emozioa eta ekintza asko joko bat da. Joko hau dauka 95.16% RTP eta, zalantzarik irabazi ahal jackpot konbinazio irabazlearen lurreratzea arabera.


Lou Topet taldeak kantariaren piezak euskaraz emango ditu: Pete Seeger euskaldundua (Berrian)\nKantariaren piezak euskaraz emango ditu Lou Topet taldeak martxoaren 26an Bilboko Loraldian. Harkaitz Canok itzuli ditu hitzak, eta hainbat gonbidatu izango dira\nIñigo Astiz. Badira mailu ere badiren abestiak. Dar-dar egiten dute banjoaren sokek herrixkaren batean, hasten da abesten ahotsa, nahasten dute airea lehen akorde horiek apur bat, eta lubaki batek gurutzatzen du mundua. Which side are you on abesten dabil Pete Seeger: «Norekin hago? Hator hi langile,/ albisteak entzun./ Sindikatu zaharra/ iritsia baitun. Norekin hago?». Bizitza osoa eskaini zion musikariak gisa horretako kantak bildu, moldatu eta sortzeari, eta horrek bihurtu zuen AEBetako folk musikaren berpizkundearen ikur eta mundu osoko protesta abestien erreferente. 1940ko hamarkadan hasi zuen ibilbidea, eta uztarturik bizi izan zituen musikagintza eta militantzia beti, harik eta 2014an hil zen arte. Ez dok Amairu taldeko hainbat kiderekin izan zen 1970ean Donostiako Viktoria Eugenia antzokian, eta behin baino gehiagotan jo dute haren iturritik edatera euskal sortzaileek. Haren hamalau edo hamabost kanta moldatu ditu orain Lou Topet taldeak, eta omenaldia eskainiko dio martxoaren 26an Loraldia jaialdiko programaren barruan Bilboko Arriaga Antzokian. Harkaitz Cano idazleak euskaratu ditu abestiak, eta gonbidatu sorta ere izango da taldearekin batera oholtzan.\n«Klabea da Seeger amerikar musika eta amerikar kultura ezagutzeko», azaldu du Oier Arantzabal Lou Topet taldeko abeslari eta musikariak. Aurrez ere egina zuten Seegerren Where have all the flowers gone ereserki bakezalearen bertsioa Abesti bat gutxiago diskorako, eta horregatik luzatu zien omenaldia egiteko proposamena Loraldia jaialdiak. Musikariaren diskografia osoa arakatu dute oraingoan emanaldirako aukeratutako abestiak topatzeko. «Saiatu gara bere kanta ezezagun batzuk berreskuratzen, baina bere kanta ezagunenetako batzuk ere joko ditugu».\nBerezia izango da emanaldia ere. «Seegerren omenezko festa bihurtu nahi izan dugu kontzertua». Ohiko taldekideez gain, hainbat musikari ere gonbidatu dituzte horregatik oholtzara Lou Topetekoek. Berehala onartu dute denek proposamena, Arantzabalek dioenez, eta taldea bertsioekin laguntzen izango dira emanaldian Aiora Renteria, Izaro, Anje Duhalde, King Consul, Joseba Irazoki eta Eñaut Elorrieta. Seegerren kantekin lagunduko dituzte, baina Elorrietaren kasuan, esaterako, haren omenez idatzitako kanta propio bat aurkeztuko diote publikoari. Sorpresak ere izango direla aurreratu du Arantzabalek. «Amaieran... ez dut esango amaieran zer, ze, bestela, spoiler bat izango da!».\nCanok euskaratu ditu abesti guztien hitzak, baina Arantzabalek dioenez, ez da itzulpen soila izan. Egokitzapenak ere egon dira, dioenez, eta jarri du adibidea: Seegerren Little boxes abestia, esaterako. AEBetako erreferentziak darabiltza jatorrizko bertsioan abeslariak, baina Euskal Herrira ekarri dituzte aipamen horiek taldekoek Kutxa ttipiak bertsioa sortzeko: «Udalekuak dituzte,/ kamera digital Nikon,/ Deustun ondo lizentziatu,/ deretxo ekonomikon».\nDisko labur bat ere grabatu dute okasiorako Seegerren lau kantarekin. «Testigantza moduko bat uzteko izan da, zerbait xumea, oroigarri bat». 300 kopia baino ez dituzte kaleratu, Arantzabalek zehaztu duenez, eta eskuz egin dituzte guztiak. Bilboko kontzertuan salduko dituzte, eta ez dute asmorik kopia gehiago kaleratzeko. «Epilogo moduko bat da hau guretzat». Izan ere, hamaika abeslariren abestien bertsioak egin, eta Canoren itzulpenekin osatu zuten Abesti bat gutxiago diskoa, eta Seegerri egindako omenaldiarekin itxi egin nahi dute ildo hori.\n«Bertsioak egitea ez da kopia bat egitea», egin du gogoeta Aranzabalek. Badaki zerbait gaiaz. Libre aritu ziren aurreko lan hartan bertsioak sortzerakoan, eta libre aritu dira oraingoan ere. Alokairuan hartutako bizitoki batekin alderatu du bertsioak sortzearen artea. «Canok ere esaten du hori aurreko proiektuko testuetan. Guk ikusten dugu abesti bat geureganatzea, etxe bat geureganatzea bezala. Alokairuan sartzen zarenean etxe batera, ez da zurea, eta dena dago aurrekoak utzi zuen bezala. Guk abesti batzuetan aldatzen dugu pareten pintura, beste batzuetan uzten dugu, kentzen ditugu lanparak... Edo lortzen duzu zeureganatzea edo ez. Batzuetan dena jarri behar duzu hankaz gora, eta beste batzuetan ez duzu hainbeste aldaketa egin beharrik».\nSeegerrek berak ere bazuen bertsiogintzarako zaletasuna. Sakon ezagutu zuen AEBetako folk tradizioa Alan Lomax ikertzailearekin batera lanean, eta beste musikari batzuek sortutakoak dira berak mundura zabaltzen lagunduko abestietariko asko ere. Hori da Which side are you on-en kasua, esaterako. Florence Reece olerkari eta ekintzaile sozialak sortu zuen abestia 1931n, baina bere estilora moldatu, eta txokorik txoko eraman zuen Seegerrek gero. Eta, hain zuzen ere, bertsiogile gisa egindako lana ere nabarmendu dio horregatik Arantzabalek. «Abestiak egiten zituen, noski, baina besteenak ere bere egiten zituen. Politika egiteko bide bat gehiago iruditzen zitzaion musikagintza berari, eta beti deitu dit atentzioa musika ikusteko zuen modu horrek. Mailu bat bezala ikusten zuen, eta frogatzen zuen zer-nolako indarra duen musikak, eta, kasu honetan, folkak, hainbat errealitate islatzeko».\nIgandean. Bilboko Arriaga antzokian izango da emanaldia, 19:00etan. Lou Topet taldeaz gain, Harkaitz Cano, Eñaut Elorrieta, King Consul, Aiora Renteria, Anje Duhalde, Izaro eta beste gonbidatu batzuk ere izango dira oholtzan.


Osasunak ez du oporrik | Consumer\nOsasunak ez du oporrik\nAzken urteotan, handitu egin da udan herrialde tropikal, exotiko edo garatze-bidean dauden herrialdeetara joaten diren bidaiarien kopurua.\narabera: Asteazkena, 2001eko ekainaren 06a\nMilioi bat turista espainiarrek herrialde exotiko bat aukeratu dute oporretarako. Elikagaien segurtasunari buruzko prebentzio neurriak ezagutzeak bidaia horietan maizenik izaten den gaixotasuna (bidaiariaren beherakoa) saihesten lagunduko luke.\n«Osasuna ere bidaiatzen du» izan zen 2000. urteko kanpainan Osasun eta Kontsumo Ministerioak herrialde «exotikoren» batera doazen bidaiarientzat aurkeztu zuen lema. 2001ean, Nazioarteko Txertaketa Zentroetarako aurre-bidaiako kontsultan jarri zen arreta, bidaiariak bere oporrek osasunarentzat izan ditzaketen arriskuen berri izan zezan. Espainian 46 Nazioarteko Txertaketa Zentro daude, Munduko Osasun Erakundeak onartuak. Urtetik urtera bisita gehiago jasotzen dituzten arren, oraindik bidaiari askok ez dakite haien osasuna ere haiekin oporretan joango dela.\nMinisterioak hartutako informazio-neurriak areagotu egin ziren, urtetik urtera herrialde tropikal, exotiko edo garatze-bidean dauden herrialdeetara bidaiari-kopurua nabarmen handitu zelako. Kasu gehienetan, osasunerako arriskuak saihesteko hartu beharreko prebentzio-neurrien berri ez duten turistak dira. Ezjakintasunaren adierazgarri da Kataluniako aireportu bateko ontziratze-gelan herrialde exotiko baterako bidaiariek egindako lana. Emaitzen arabera, elkarrizketatuen %70ek ez zuen osasun-informaziorik jaso, eta %50ek ez zekien horrelako bidaiek beren osasunerako zer arrisku ekar zitzaketen.\nBidaiariaren beherakoa elikagaien segurtasunerako oinarrizko neurriak bermatzen ez dituzten elikagaien kontsumoan sortzen da.New Delhiko\ndama edo Moctezumako mendekua dira opor «exotikoetan» patologia ohikoenak ezkutatzen dituen nazioarteko apelatiboetako batzuk: bidaiariaren beherakoa. Oporren oroitzapen txar horren jatorria elikagaien segurtasunerako oinarrizko neurriak bermatzen ez dituzten elikagaiak jatean datza. Kasuak maizago agertzen dira eguzkia nagusi den herrialdeetan, tenperatura altuekin batera.\nPatologia horrek zenbait herrialdetan hartzen dituen izendapenek egoerak eskatzen duen azkartasunari egiten diote erreferentzia beti. Prozesu hori, bat-batean hasi ondoren, 1-15 egun luzatzen da, sabeleko bihurriekin eta ia etengabe kaka eginez. Moctezumaren mendekua ahazteko modu bat Nazioarteko Txertaketa Zentroen bidaiaurreko kontsultan informazioa eskatzea da, prebentziorako eta tratamendurako oinarrizko aholkuei buruz.\nBidaiariaren Medikuntzako Nazioarteko Elkarteak azpimarratzen du oinarrizko prebentzio-neurriak hauek direla: janarien eta edarien segurtasuna, eta jatorduetan norberaren higienea. Hala ere, oinarrizko neurriek patologia hori saihestea lortu ez badute, arreta berezia jarri behar zaio likidoak edateari, deshidratazioaren arazoa saihesteko.\nGizarteak argi eta garbi ohartarazten du haurrekin bidaiatzeko arriskua dagoela. Alde horretatik, Zuricheko Unibertsitateak egindako azterlan bat argitaratu du, eta bertan azpimarratzen du haurrak «heldu txikitzat» hartzen direla maiz. Azterlanak argitzen du haurrek arreta berezia behar dutela eta, ahal den neurrian, garapen bidean dauden herrialdeetara joan ez daitezen gomendatzen du. Nolanahi ere, prebentzio- eta tratamendu-neurriek gai-ordenan egon behar dute, eta ondo ezagutu behar dira.\nBidaia bat prestatzean, itsas bidaietan bezala, komenigarria litzateke gure osasuna arriskuan jartzeko saihestu ditzakegun oinarrizko arriskuak idatzita izatea. Ura edatean, adibidez, hobe da botilaratzea, prezintoa manipulatu ez dela egiaztatu ondoren. Eta nahiz eta beroak izotz-izotz-pusken presentzia erakargarria izan, hobe da abstenitzea, ez baitakigu kutsatutako uretatik datozen. Aukera hori ez badago, arriskutsua izan daitekeen ura tratatzeko presazko irtenbide bat da ura bi tanta sodio hipoklorito pururekin kloratzea eta kontsumitu arte hogeita hamar minutu itxarotea.\nKasu askotan, ez da oso osasungarria «non zauden, egin botatzen duzuna» esaldia. Hona hemen adibide bat: janaria erostea kaleko posturen batean, ohiko sukaldaritzan edo izozkietan, bertakoek bazkaltzeko aukera izan dezaten. Postu horietan, oinarrizko higiene-neurriak bermatzen ez dituztenez, giroko tenperatura altua gehitu behar da. Otordua, azkenean, horrelako menuetara ohituta ez dagoen turistaren amesgaizto bihur daiteke.\nGomendioen zerrendan elikagai gordinak ere ageri dira, eta saihestu egin behar dira, gure organismoa, bertakoena ez bezala, ez baitago zenbait patogenoren kontra immunizatuta. Arrainari edo itsaskiari dagokionez, aukera gastronomiko erakargarri bihurtzen dira, bai ahogozoari bai sakelari dagokienez. Kasu horietan, prebentziorako oinarrizko neurria da agente biologikoak suntsitzeko eta zenbait substantzia kimikok eragindako kutsadura murrizteko ongi egiteko eskatzea. Aipatu beharra dago, gainera, molusku bibalbioek (muskuiluak, txirlak edo berberetxoak) izan dezaketen arriskua; izan ere, organismo iragazleak direnez, elikatuko diren materia organiko guztiak atxikitzen dituzte ehunetan, eta Escherichia coli eta Salmonella bezalako bakterioak aurki daitezke bertan. Horien oroitzapena ez litzateke oso atsegina izango.\nFruten itxura ona eta kolore deigarria erakargarri bihurtzen da begietarako, baina agian ez urdailerako. Seguru kontsumitzeko bermerik onena azala garbitzea da.\nAzkenik, jaki espeziatu edo minak, ahosabaia jasanezina izateaz gain, narritagarriak dira. Horren ondorioz, urdaileko mukosa gehiago sentsibilizatzen da, eta, ondorioz, gorputzaren zati horretako defentsak murrizten dira. Gainera, espeziek bakterio-kutsadura handia dute.\nBI TXARTELEKO TXARTELA DUEN BIDAIARIA\nHerrialde exotiko baterako oporrak planifikatzen dituzten pertsona\naskok ahaztu egiten dute beren agendan sartzea Nazioarteko Txertaketa Zentroa. Kontsulta hori hilabete lehenago egitea gomendatzen da, bidaiaren oinarrizko osasun alderdiak prestatzeko, txertoetatik botikinean zer eraman jakin arte. Espainian 46 zentro daude, Osasunaren Mundu Erakundeak onartuak.\n2000. urtean, aurreko urtearekin alderatuta, zentro horietan artatutako bidaiarien kopurua% 35 handitu zen. 80.000 lagun inguru joan ziren telefonoz kontsultatzera, 276.199 prebentzio jarduera egin ziren eta hainbat gaixotasunetarako txertaketak 208.572 izan ziren. Oporrak programatuta badituzu, baina zentro horietako bati ere ez badiozu kontsulta egin, agian garaiz egongo zara eta 91 596 1090 telefonora deitu edo Osasun Ministerioaren Interneteko orrian kontsulta dezakezu, zure etxetik hurbilen dagoen Nazioarteko Txertaketa Zentroa aurkitzeko.\nBidaiariaren Medikuntzako profesional batzuen ustez, oso eraginkorra litzateke bidaia-agentziek hurbilen dagoen txertatze-zentroari kontsulta egin behar zaiola ohartzea. Izan ere, bidaiariek, sarritan, txertoren bat behar duela jakiten dute abiatu baino egun gutxi batzuk lehenago, eta, normalean, lagunen bidez. Gehienetan ez daki zein diren opor osasuntsuak hartzeko oinarrizko osasun neurriak.\nbeherako bidaiari Escherichia coli moctezuma-eu oporrak país exótico-eu Salmonella


Abaltzisketa (Gipuzkoa) EUSKAL HERRIA\nSortze data ez dakigu. Dantzatu dela zihur dakigun data zaharrena 1930. urtea da, lehenagotik ere dantzatzen zela diote\nBedaioko Juan Antonio Sarasola Txistulari zenari egindako elkarrizketa batean zioenez, Nafarroatik sartutako dantza izango litzateke. Kontutan hartu behar da , Abaltzisketak Nafarroarekin muga egiten duela.\nTxantxo dantzaria: Alkondara eta galtza zuriak, kolore iluneko gorbata, galtzak artilezko galtzerdietan sartuta, gomazko abarkak, gerriko gorria, mantilla antzeko sare zuri bat gainean duen txapela gorria, borla haundi bat erdian eta borla txikiak inguruan dituelarik, koloretako mantoi antzeko bi zapi sorbalda bakoitzean, bandolera modura jarrita.\nMozorro garbitzailea: Alkondara zuria, galtza ilunak, galtzak galtzerdietan sartuta, gomazko abarkak, gerriko beltza, txapela beltza eta blusa. Egur adar txikiekin osatutako erratza darama eskuan.\nMozorro lapurra: Mozorro garbitzailea bezalaxe jantzita baina blusa beharrean txaleko ilun batekin eta aurpegia belztuta. Makil bati lotutako saski bat darama.\nurterarteBedaioko Juan Antonio Sarasola txistularia aritu zen musikari bezala, txistua eta danbolina joaz. 1930. urtean bertan Abaltzisketako Larraitz auzoko trikitilari bat hasi omen zen musikari bezala, trikitixa edo akordeoi diatonikoa joaz. Gaur egun trikitixaz (akordeoi diatonikoaz) jotzen da.\nHerrikoia (Abaltzisketa, Gipuzkoa)\nLarraitz auzoko Jose Mª Mugika trikitilariariak interpretatuta, Jesus Mª Garate eta Jose Luis Zubeldiak bildutako musika, 1989an Abaltzisketan.\nXabier Sarasola, Beasaingo Txistulariak idatzi zuen pentagraman.\nIñaki Egurenek trankribatua.\nBada esamolde bat Abaltzisketan Txantxoei buruz honela dioena:


Iritzia: 'Dagoena onartu edo borrokara batu' - Zarautz - Zarauzkohitza.eus\nIritzia: 'Dagoena onartu edo borrokara batu'\nZarauzko Hitza 2022-01-17 11:30\nEzkerretik eskuinera: Sara Etxabe, Aritz Etxabe eta Martxel Aldai. (Utzitakoa)\nHonako iritzi artikulu hau bidali dute Gazte Koordinadora Sozialistan diharduten eskualdeko hiru gaztek: Sara Etxabe zumaiarrak, Martxel Aldai aiarrak eta Aritz Etxabe zarauztarrak.\nOhartzen gara. Komunikabideek birusaren datuen gorabeherez besterik ez diharduten bitartean, ohartzen gara gure egunerokoan geroz eta larriago gabiltzala: argindarraren prezioa markatik markara dabil, gurasoen etxetik joan ahal izatea ia ameskeria da, autoa hartze hutsak bidesarien eta gasolinaren beldurra dakarkigu, platera betetzea ere garestitu da… Ohartzen gara, bai, bizitza geroz eta garestiagoa dela. Garestitzen da soldata ez delako 6,5eko langa gainditu duen inflazioarekin harmonian igotzen, eta lan mundura sartzen ari garenon eguneroko ogia langabezia, soldata baxuak eta aldi baterako lanak direlako. Bizitza gero eta garestiagoa da, eta gu gero eta pobreagoak gara.\nPobretzea areagotzearekin batera, politika egiteko eredua ere aldatzen ari da, testuinguru arriskutsu bat ari baita normalizatzen: gure segurtasunaren eta ongizatearen izenean, eskubideen murrizketaren bidez ebatzi nahi da edozein arazo, izan gazteriaren kriminalizazioaren bitartez, izan kontrol sozialerako bitartekoak areagotuta edota presentzia polizial-militarraren indartuta. Egun batetik bestera, zenbait eskubide urratuz, gure bizimodua erabat baldintzatzeko askatasun osoa dute agintari politikoek, oposizio errealik gabe edozein erabaki politiko har baitezakete, inpunitate osoz. Totalitarismorako pauso irmo horiek, zerbait islatzen badute, gure zaurgarritasuna eta zapaldu izaera da: pobreago gara, eta gainera, eskubide gutxiago ditugu.\nEgoera honetan, instituzioen eta politika profesionalaren xake-taulako pieza guztiak kolore berekoak dira: zuzenean edo zeharka, bizi dugun miseria egoeraren gaineko ardura partekatzen dute partaideek. Izan ere, ustezko aurkakotasun bat erakutsi arren, euren zirku politikoan norbait izan nahiak, taula horretan inposatutako dinamikei men egin beharra dakar ezinbestean. Horrela, etxegabetzeak eten nahi dituen gobernua ez dago bankari eta enpresari handiei erantzukizunez aurre egiteko prest; soldata “duinak” eskatu arren, miseriara kondenatzen gaituen lan erreforma ez dute arbuiatzen ezkerreko alderdiek zein sindikatu nagusiek; eskubideen urraketak eta polizia gehiegikeria salatzen dituztenek, gu jipoitzeko baliabideak handitzen dituzten aurrekontuak onartzen dituzte… Eta horrela etengabe, agerian utziz joko zelaia aldatu ezean, egoera hau aldatzea ezinezkoa dela; erreforma miseriaren kudeaketara kondenatuta dagoela. Ezintasun horren oihartzuna da bizi dugun ezintasun politikoa eta fartsa horrekiko guztiarekiko gazteok dugun atxikimendu falta.\nGuri dagokigu axolagabekeria eta ezintasuna gaindituz bankari eta enpresari handien botere guneetatik kanpo antolatzen jarraitzea, independentzia politikoaren alde eginda. Guri baitagokigu ohartzea; ohartzea gu ez den inork ez gaituela miseriatik libratuko, gu ez den inork ez diola ofentsiba ekonomiko eta politikoari aurre egingo. Gazteok batzeko eta mobilizatzeko garaia da; arazo pertsonal modura baino, egunerokoan bizi duguna modu orokor batean ulertuta eta borrokatuta soilik lortuko baitugu dakarkiguten basakeriari aurre egitea. Testuinguruak lerratzea eskatzen du, datozen aldaketak pairatuko ditugunoi bi aukera baino ez baitzaizkigu agertzen: dagoena onartzea edo borrokara batzea. Urtarrilaren 29an gure hautua zein den erakutsiko dugu Bilbon, Gazte Koordinadora Sozialistak deitutako mobilizazioan.


Dena prest,Donostia 2016 Kultur Hiriburutzari hasiera ofiziala emateko\nDanbor hotsak, Donostia 2016ren hasiera ekitaldien atarian\neitb.eus, ETB-2, Radio Euskadi eta Euskadi Irratiak zuzenean eskainiko dute 20:00etatik aurrera Maria Cristina zubian egingo den inaugurazio ekitaldi publikoa.\nDSS2016ren inaugurazioa, arratsaldean, EiTBko medioetan\nDanborrada-elkarretaratzea egin dute Alderdi Eder parkean\nJarraitu zuzenean inaugurazio ekitaldia\nARGAZKIAK: Donostia 2016\nDonostia 2016ren inauguraziora bertaratzen direnentzako gomendioak\nDena prest dute Donostian, Donostia 2016 Europako kultur hiriburutzari hasiera ofiziala emateko. Arratsaldeko seietan ekitaldi instituzionala egingo da Victoria Eugenia antzokian eta, 20:00etatik aurrera, berriz, "Elkarbizitzaren zubia" ikuskizuna izango da ikusgai Maria Cristina zubian, Hansel Cereza artistak gidatuta.\nDena den, asteazkenean hasi ziren inaugurazio ekitaldiak. San Sebastian Egunari hasiera ematen dion Banderaren Igoerarekin bat etorriz, Donostiak hasiera eman zion 2016ko Europako Kultur Hiriburutzaren inaugurazio-agendari. 80 ekintza baino gehiago jasoko dira egitarau berezi baten, besteak beste, kontzertu-aretoak, klubak, arte-galeriak, museoak, elkarte artistikoak, jaialdiak eta hiriko bestelako eragile batzuk lagundu dute egitarau hau prestatzen.\nDanborraden elkarretaratzea, Kontxan\nDanborraden elkartze jendetsua egin dute eguerdian Kontxako pasealekuan, herritarrei inaugurazio-ekitaldietan parte hartzeko deia egiteko. Konpainiak 11:30ean atera dira hiriko puntu ezberdinetatik eta horiek guztiak Kontxa hondartzan elkartu dira.\nGuztira, 105 konpainia eta 6.500 danbor jotzaile elkartu dira Kontxa hondartzan.\nEkitaldi instituzionala Victoria Eugenian\n18:00etatik aurrera Victoria Eugenia antzokian egingo den ekitaldi instituzionalak emango dio hasiera ofiziala hiriarentzat berezia izango den urteari. Bertan, Europako Batzordeko ordezkari batek Donostiari 2016ko Europako Kultur Hiriburu izaera bermatuko dion plaka bat entregatuko dio modu ofizialean.\nEkitaldiko protagonistak, Donostia 2016 fundazioa babesten duten erakundeak izango dira. Eneko Goia, Donostiako alkatea; Iñigo Urkullu, lehendakaria; Iñigo Méndez de Vigo, Hezkuntza, Kultura eta Kirol ministroa; Markel Olano, diputatu nagusia; eta Martine Reicherts, Europako Batzordeko Hezkuntza eta Kultura sailetako zuzendari orokorra egongo dira.\nHorrez gain, Donostia 2016 proiektuaren ordezkariek ere hartuko dute hitza: Pablo Berásteguik, Donostia 2016ren zuzendari orokorrak; eta Xabier Payak, Donostia 2016ren kultur programaren zuzendariak.\nEkitaldian, musika, dantza eta baita arte plastikoen erakustaldia egongo da Demodé Quartet, Txema Esteban, Kukai Dantza Taldea eta Clara Muñoz eta Maialen Egiazabal biolontxelo-jotzaileen eskutik. Guzti hau, Patxi Barco aktore, zuzendari eta errealizadorearen zuzendaritzapean egongo delarik.\nBeharrezkoa izango da akreditazioa izatea erakunde-ekitaldi honetara joan ahal izateko.\nInaugurazio ekitaldi publikoa Maria Cristina zubian\nInaugurazio ekitaldi nagusia arratsaldeko zortzietan Maria Cristina zubian egingo den "Elkarbizitzaren zubia" izango da, Hansel Cereza artistak sortutakoa.\nCerezak, 1992ko Bartzelonako Joko Olinpikoen inaugurazio-ekitaldiaren ikuskizuna diseinatu zuenak, konplexutasun tekniko handiko ikuskizun bat prestatu du, eta herritarren parte-hartzea bilatu du.\nEkitaldian, Hiriburutzaren helburuak irudikatuko dituen argi eta soinuzko Elkarbizitzaren zubi sinbolikoa eraikiko da. Zuzendari katalanak esan duenez ?sekula ez da inaugurazio-ekitaldi batean herritarrak ikusle huts izatetik protagonista izatera pasatzeko apustua egin, ez, behintzat larunbatean egingo dugun moduan?. Elkarte kultural eta sozialek rok garrantzitsua izango dute ikuskizunean.\nIkusleak parte hartzera gonbidatuta daude, horretarako, Maria Kristina zubiaren inguruan 50.000 flyer banatuko dira Mikel Laboaren "Baga, biga, higa" abestiaren letrarekin. Abesti honek garrantzi berezia izango du ospakizunean.\nJarraitu ekitaldi nagusiak, zuzenean, EiTBn\nETB2k, Euskadi Irratiak, Radio Euskadik eta eitb.eus-ek zuzenean jarraituko dituzte larunbat arratsaldeko ekitaldi nagusiak. ETB2ko saio berezia 19:40ean hasi eta 21:00etan amaituko da. Halaber, emanaldi osoa streaming bidez zuzenean jarraitu ahal izango da eitb.eus-en.\nBestalde, Euskadi Irratiak eta Radio Euskadik ere saio bereziak egingo dituzte Donostiatik.\n19:30etik 20:30era inaugurazio ekitaldiaren kontakizuna egingo dute Arantxa Kalzadak, Tere Belokik eta Arantxa Artzak Euskadi Irratian, Olatz Beobideren komentarioekin eta laguntzarekin.\nBestalde, Radio Euskadik ere zuzenean eskainiko du irekiera ekitaldia, iluntzeko zortzietatik aurrera, Juan Carlos de Rojok gidatzen duen 'La Galeria' saioaren barruan.


EAEko administrazio publikoen finantzaketa premia 1.763 milioi eurokoa izan zen 2015ean . Deia, Noticias de Bizkaia\nEAEko administrazio publikoen finantzaketa premia 1.763 milioi eurokoa izan zen 2015ean\n2014an baliabideak %0,8 gehitu ziren bitartean, enplegu ez finantzarioek %0,7 egin zuten gora\nEUROPA PRESS - 2017(e)ko uztailaren 26a, asteazkena - 13:47etan eguneratua\nEuskal Autonomia Erkidegoko (EAE) administrazio publikoen defizita (euskal administrazioa, lurraldean ezarritako estatuko administrazioa eta Gizarte Segurantza) %0,2 jaitsi zen eta 1.763 milioi eurokoaizan zen 2015ean. Zehazki, administrazio publikoek 24.721 milioi euroko baliabide ez finantzarioak kudeatu zituzten 2015ean, enplegu ez finantzarioak 26.484 milioi eurokoak izan ziren bitartean, Eustatek landutako datuen arabera.\nBILBO. EAEn administrazio publikoen finantzaketa premian izandako beherakada baliabide ez finantzarioak zerbait gehiago igo zirelako gertatu zen, enplegu ez finantzarioen aldean. Hala, 2014an baliabideak %0,8 gehitu ziren bitartean, enplegu ez finantzarioek %0,7 egin zuten gora.\nBPGri dagokionez, 2015ean %2,5ekoa izan zen defizita, hamarren bat gutxiago aurreko urtekoaren aldean. Bilakaera hori inguruko herrialdekoen antzekoa da. Hala, Espainiako Estatuan BPGren defizita jaitsi egin zen 2014ko %6,0tik 2015eko %5,1era, eta Europar Batasuna-28an %3,0tik %2,4ra.\nBaliabide ez finantzarioen barruan, hauek izan ziren sail adierazgarrienak: kotizazio sozialak (baliabideen %32,9), ekoizpenaren eta inportazioen gaineko zergak (%30,2) eta errentaren eta ondarearen gaineko zergak (%25,7). Aurreko urtearen aldean, azken horiek igo ziren gehien, %1,7, hau da, 108 milioi euro;kotizazio sozialak ere zerbait gehitu ziren 2014koen aldean, %0,5;ekoizpenaren eta inportazioen gaineko zergek, aldiz, %1,4 egin zuten behera. Oro har, baliabide ez finantzarioak 197 milioi euro gehitu ziren 2014aren aldean.\nEnplegu ez finantzarioak 26.484 milioi eurokoak izan ziren 2015ean, hau da, 193 milioi gehiago 2014aren aldean.\nPrestazio sozialak eta gauzazko transferentzia sozialak: merkatuan eskuratutako ekoizpena (hezkuntzako, osasuneko kontzertuak eta gastu farmazeutikoahartzen ditu barnean) batura gastuaren %48,1 izan zen, eta 100 milioi euro egin zuen gora aurreko urtearekiko, hau da, %0,8. Soldatarik gabeko ordainsariak (gastuaren %25,2) %2,3 egin zuen gora, eta bitarteko kontsumoa (gastuaren %13,9) izan zen gehikuntzarik handiena izan zuen saila, %8,2, alegia. Bestalde, kapital eraketa gordinak (gastuaren %4,8) %16,3 egin zuen behera 2014arekiko, hau da, 247 milioi euro.\nIkuspegi instituzionaletik, EAEn, lurraldean ezarritako estatuko administrazioak 644 milioi euroko finantzaketa gaitasuna lortu zuen 2015ean, aurreko urtean baino %5,1 gehiago, eta lurraldean ezarritako Gizarte Segurantzak 2.031 milioi euroko finantzaketa premia, %1,4 gutxiago 2014aren aldean.\nEuskal administrazioei dagokienez, finantzaketa premia 2014ko 320 milioitik 2015eko 375 milioira igo zen, 55 milioi gutxiagoko saldoa, alegia. Eusko Jaurlaritzari dagozkion erakundeen multzoak 198 milioi eurotan murriztu zuen finantzaketa premia, eta 439 milioi eurokoa izan zen 2015ean.\nArabako Foru eta Udal Administrazio osoan, saldo positiboak 11 milioi euro hobetu zen, 2014ko 10 milioiko saldo negatibotik 2015eko milioi bateko saldo positibora. Gipuzkoa osoan ere, saldo positiboak 43 milioi egin zuen gora, eta 84 milioiko finantzaketa gaitasuna lortu zuen 2015ean. Aitzitik, Bizkaian okerrera egin zuen saldoak: 2015ean 22 milioi euroko saldo negatiboa lortu zen, 2014ko 285 milioiko saldopositiboaren aurrean.\nAdministrazio publikoen azken gastuaren egituran, kapital eraketa gordinak gutxitzen jarraitu zuen bere partaidetza barne eskari publikoan. Horrela, 2015ean %9,9koa izan zen, portzentajezko 6,2 puntu gutxiago 2011tik. Aitzitik, azken kontsumoko gastua, hau da, administrazioek ondasunen eta zerbitzuen ekoizpenean egindako gastuaren baturak gehi etxebizitzak hornitzen dituzten merkatu ekoizleek ekoiztutako ondasunen eta zerbitzuen eskuraketak (gauzazko transferentzia sozialak) handitu egin zuen bere partaidetza, eta 2011n %83,8koa izatetik 2015ean %90,1ekoa izatera pasa zen.